Budvanska rivijera dobitnik nagrade "Zlatni interstas"\nNa međunarodnoj smotri turizma u hrvatskom Solinu Hotelska grupa Budvanska rivijera je dobitnik nagrade ''Zlatni interstas'' za izuzetan doprinos razvoju hotelijerstva, time i turizma Crne Gore, čime je dopunjen niz međunarodnih priznanja kojima se Kompanija u posljednje vrijeme okitila, saopštili su iz ove hotelske grupe.\nHotelska grupa je, kako poručuju, i ovoga puta u krugu najuspješnijih sudionika turističke privrede, čije vrijednosti je prepoznala turistička stručna javnost.\n"Interstas priznanje je upravo nagrada za zasluge u razvoju i promociji turističkih vrijednosti i konkretan doprinos turizmu, čime je još jednom od strane renomiranih turističkih asocijacija potvrđena i nagrađena kreativnost i visoko postignuti standard usluge i ponude u Hotelskoj grupi koji je Kompaniju doveo do samog vrha turističke industrije Crne Gore i šire", dodaju oni.\nKao najveća hotelska kuća u Crnoj Gori koja je, kako su naveli, dominantan kreator brenda crnogorske turističke destinacije, Hotelska grupa Budvanska rivijera sa izuzetnom odgovornošću pristupa svim sferama funkcionisanja hotela, što dodatno doprinosi prepoznatljivosti ukupnog crnogorskog turističkog proizvoda.\n"Kuriozitet ove prestižne nagrade leži u činjenici da se ista temelji na utiscima i obrazloženjima turističkih novinara, članova Interstas asocijacije i istu dodjeljuje Interstas i Fest- Evropska federacija turističkih novinara sa sjedištem u Rimu, uz podršku svjetske novinarske turističke asocijacije FIJET", navode iz Budvanske rivijere.\nMeđunarodna smotra Interstas, organizovana je u tri dijela, i to kao: Međunarodni festival turističkog filma, zatim međunarodna smotra turizma, filma i (krajobraza) atraktivnih predjela i u trećoj etapi je predstavljanje Hrvatskih gradova i mjesta za Zlatni cvijet Evrope.\nOva turistička manifestacija traje do 12.novembra.


Reflektor > Članci > Kolumna > Cijena glasa na tribini\nRetrospektivnim vraćanjem u ne tako daleku prošlost, vječiti rivali su se dugo vremena smjenjivali na liderskim pozicijama takmičenja u svim državnim sastavima sadašnje republike Srbije. Zvezda i Partizan, u turbulentnim vremenima najveće slave i najgorih društvenih okolnosti, privlačili su pažnju romantičnim odnosom uprave i navijača, u kojoj su sjedjeli brojni političari, javni činovnici, kriminalci i biznismeni. Vođenje klubova i njihova politika, detalji transfera, podaci o plaćanju poreza, kao i sve potencijalne malverzacije koje idu uz djelanje upravnih odbora, do danas su ostala jedina sfera u kojoj pravna, sudska i kriminalistička struka nijesu imale upliva.\nTurobna vremena sukoba i netrpeljivosti devedesetih godina minulog vijeka sa sobom su donijele kolektivno srozavanje etike i cjelokupnih kulturnih vrijednosti našeg društva, a sport je posebno izmanipulisan i preobražen u političko propagandno sredstvo. U upravnim odborima Zvezde i Partizana su se uhljebile brojne ličnosti sumnjivih biografija, a pojedini srpski klubovi su prijetnjama smrću i drugim vidovima magije, iz druge lige postajali jugoslovenski prvaci za svega dvije sezone.\nNavijačke grupe bivstvuju u savršenoj simbiozi sa članovima upravnih odbora, a lideri takvih grupa, kao počinioci na desetine krivičnih djela, za iste nikada nijesu odgovarali. Početkom devedesetih na čelu Delija bio je niko drugi do Željko Ražnatović Arkan, koji je pod nacionalističkim krilom okupio tada podijeljenu grupu i svojim autoritetom unio slogu među navijačima. Može se reći da je Arkan prvi iz kriminalnog miljea koji je vidio finansijski potencijal tadašnjeg fudbala. Iako je Džajić relativno odbio njegove napore da upliva u tada najuspješniji fudbalski klub, tadašnji direktor FK Crvena Zvezda nije mogao da kontroliše igrače svog tima i potpisivanje menadžerskih ugovora sa spornim ličnostima, koji su aktivno opredmećivali fudbalere i pretvarali ih u svoje marionete i robove.\nArkan dolazi na čelo FK Obilića koji u sezoni 1996/97 postaje prvak države i kasnije igra u Evropi. Ugovori u mnogim fudbalskim klubovima potpisivani su kao dvostrani ili trostrani, da bi se izbjeglo plaćanje poreza. Transferi su se često vodili kao odlasci bez obeštećenja ili igra na pozajmici bez novčane nadoknade, strani klubovi su ćutali, a potom uplaćivali novac na posebne račune vlasnika domaćih klubova. Upravo nakon Arkanove smrti, na čelo FK Obilić dolazi njegova supruga Svetlana Ceca Ražnatović, koja je 2003. uhapšena u akciji „Sablja“. Porodica Ražnatović je imala brojne račune na Kipru na kojima se nalazio novac od transfera, koji je po potrebi uplaćivan na račun kluba.\nDržava nikada nije reagovala na sporna sportska poslovanja, kao što ne reaguje ni danas. Fudbalski savez nije imao nadzorni organ, a odlukom FIFE licence za menadžere je umjesto njih izdavao nacionalni savez. Tokom devedesetih i početkom dvijehiljaditih, namještanje utakmica i prodaja igrača, kao i unos ilegalno stečenog novca u klubove radi pranja para postaju najveći problemi fudbalskog svijeta. Dobro razvijeni sistem „tri za tri“ i prijateljski odnosi srpskih i crnogorskih klubova daje priliku šaci oligarha da novac kruži i uvećava se, a ipak uvijek završava u njihovim rukama.\nNajpoznatija prijateljstva su relacije FK Partizan-FK Zeta i prijateljstvo Zvezdana Terzića sa tadašnjim direktorom FK Sutjeska- Branom Mićunovićem. Zvezdan Terzić je tada bio čelnik OFK Beograd, a nerijetko se hvalio dobrim odnosima s Mićunovićem, kao i sa osobama koje su kasnije bile centar skandala stečajne mafije. Tokom devedesetih, samo Zvezda i Partizan su prihodovali preko trista miliona eura, a u godinama koje slijede nakon pada režima Slobodana Miloševića, otkrivaju se ogromni klupski problemi, milionska dugovanja i potraga za sponzorstvima.\nNakon petog oktobra, brojni se ograđuju od Miloševićeve politike i staju uz DOS, što nije zaobišlo ni fudbal. Sportsko društvo Partizan je imalo istu upravu do 2007. godine, koja se direktno ograđivala od Miloševića. Navikavanje na novu realnost nije spriječilo da se nastavi dobro uvježbani mehanizam, a SD Crvena zvezda i Partizan su imale preko trideset različitih firmi, čak i jednu zajedničku: Bingo-Partizan-CZV.doo koja je služila za djelatnost kockanja i klađenja.\nKako su brojne uticajne ličnosti iz politike, sudstva i policije imali funkcije u klubovima, tako su i huligani imali pokriće da rade šta žele. Pozivanje na nacionalizam i patriotizam, obilježavajući sve neistomišljenike kao izdajnike, a istovremena šutnja države na vandalizam i kriminal, legalizovalo je nasilničko ponašanje. Društveni fenomen u vidu dobre organizacije u navijačkim grupama, doveo je do toga da su one nastrojene „kako vjetar duva“. Oštro podržavajući Miloševićevu politiku početkom devedesetih, sa odlascima u Arkanove tigrove, pojedini navijači sredinom decenije naglo mijenjaju ploču, pa nakon svrgnuća vlasti dobijaju plakete zahvalnosti za oslobodilački doprinos. Interaktivne borbene arene bile su kako tribine tako i plato ispred skupštine Srbije, a javnu podršku i amin su imali i od DOS-a.\nKada im je ta politika okrenula leđa, vratili su se starim vrijednostima, pa je ubrzo krenula priča o Kosovu, veličanje Arkana, Ratka Mladića, Legije i Radovana Karadžića. Vođe su nakon smrti Brisa Tatona bile makar malo uzdrmane, ali je inicijativa da se zabrane navijačke i sve desničarske organizacije nakon ovog nemilog događaja brzo pala u zaborav. U godinama koje slijede, huligani su takozvani samoproklamovani stub srpstva, branioci „pravih“ tradicionalnih vrijednosti, i suštinski na raspolaganju svakome ko dobro plati.\nI kada je parada, i kada je protest protiv vlasti, zna se ko dolazi da mlati već dovoljno izmlaćeni narod. Pod fantomkama i s bejzbolkama identitet nije teško sačuvati u masi, a taj posao je isti kao i svaki drugi: narušavanje javnog reda i mira, tuča, otmica, pokušaj ubistva... Sve je to, ipak, samo za pare.\nDo danas na čelu Zvezde i Partizana su ljudi navikli na kameleonstvo, a na čelu države- stari dobri Šešeljev radikal. Dok Zvezdom zori Zvezdan Terzić, a Partizanom Milorad Vučelić, član SPS-a i bivši bliski Miloševićev saradnik, i Miloš Vazura, kontraverzna ličnost još od studentskih dana, klubovi svoj spas neće naći ni u potencijalnoj privatizaciji koja je do prije desetak godina bila goruća tema. Privatizacija bi otvorila tle za još veće malverzacije, sa mnogo manjim mogućnostima državnog upliva u kontrolu rada i funkcionisanja.\nNezamisljiva je količina novca koja je godinama unazad trebala pripadati budžetu države Srbije, a još gora je pomisao koliko je krvavih novčanica prošlo kroz naše klubove. Ono o čemu se ne govori ne znači da ne postoji, a slijepo praćenje i pravdanje čelnika zarad odbrane kluba, a samim tim i njihovo poistovjećivanje s njim, je samo jedna stepenica niže u ionako beskrajno dugačkoj propasti.\nPravi navijač ne treba da se čudi kako njegov tim igra Evropu (skoro) svake godine, a klub opet ima milionske dugove i probleme u radu. Dok se isplati svaki dio mafijaške hobotnice, za klub i njene ljubitelje ostane tačno pet para. Do tada nam preostaju navijačke koreografije, nesporno svaki put politički obojene, pokoja pjesma o Kosovu, kakvo čudo magijske prirode u vidu evropske pobjede i nadanje da će kriminal u sportu i državi ako ne sada, nekada u budućnosti, dočekati svoj kraj.


Odbor za ljudska prava i više OCD u Vranju osudili ubistvo devojke - Društvo - Dnevni list Danas\nPočetna » Društvo » Odbor za ljudska prava i više OCD u Vranju osudili ubistvo devojke\n0Piše: V. Ristić 23. februara 2021. 21.29\n„Pozivamo sve sugrađane, ali i medije i predstavnike institucija da uoče jednu važnu činjenicu, da je u pitanju slučaj koji se tretira kao ‘femicid’, i da je jedan ženski život brutalno oduzet. To što je devojka ‘bila čuvena po lepoti’, isticanje da je ovo ‘zločin iz strasti’, kao i nagađanja ‘da li je žrtva bila, ili ne u partnerskom odnosu sa ubicom nikako\nnisu, niti ikada smeju biti isticani u kontekstu ovog brutalnog čina i ne smeju biti isticani kao povod ili opravdanje bilo kakvog nasilja prema devojkama’. Tražimo i direktnu odgovornost nadležnih institucija“, navodi se u saopštenju dostavljenom medijima iz najstarije OCD na jugu Srbije.\nIz Odbora za ljudska prava u Vranju i programskih organizacija postavljaju pitanje nadležnim državnim institucijama da li se ubistvo moglo sprečiti, obzirom na činjenice da je izvršilac bio poznat policijskim i nadležnim organima i ranije.\n„Izvršilac ovog brutalnog čina nad jednom mladom devojkom je čovek, koji je već ranije osuđivan za ubistvo žene, kao i za pokušaj ubistva. Mediji navode da je ubica povratnik sa ratišta i da je u jednom od predhodnih sudskih postupaka detaljno objašnjavao ratne strahote. Treći brutalni napad potvrđuje manjkavost sistema u kome nisu razvijene procedure praćenja i kontrole bivših osuđenika za nasilje prema ženama i devojčicama i povratnika sa ratišta, i dobre procene bezbednosnih rizika“, stoji u saopštenju Mreže žena protiv nasilja, OCD Odbor za ljudska prava iz Vranja, SOS telefona i Kutka za devojke, povodom ubistva devojke u Vranju koje se desilo u subotu.\nMarjan S. (47) sa više hitaca iz pištolja je u kafeu objekta OMV pumpe u Vranju, sa više hitaca iz pištolja usmrtio S.A. (27) iz Vranja, a nakon opsežne policijske potrage izvršio je samoubistvo odbijajući da se preda pripadnicima MUP.\nMreža Žena protiv nasilja, odbor za ljudska prava vranje, samoubistvo, SOS Kutak za devojke, ubistvoVranje\nIntezivna policijska potera u Vranju za osumnjičenim za ubistvo devojke\nNakon ubistva devojke policija blokirala Vranje u potrazi za ubicom


Najstariji građanin Republike Srpske Dragoljub Galić preminuo je danas u rodnim Golešima kod Banjaluke u 109. godini.\nGalić je rođen 12. oktobra 1909. godine, a celi svoj životni vek proveo je u rodnom selu baveće se poljoprivredom.\nImao je sedmoro dece, od kojih je većinu nadživeo, 11 unučadi i 15 praunučadi.\nPostao je poznat široj javnosti jer je jedan od najstarijih građana sveta kojem je već u drugom stoleću života ugrađen pesjmeker.\nOn je sa tim terao šale tvredeći da je zabrinut jer šta će ako umre doktor koji ga je operisao i ugradio mu pejsmeker koji ga je dobro služio. Najstariji građanin Srpske biće sahranjen na mesnom groblju Galići u Golešima, prenosi Srpskainfo.\nPO UGLEDU NA SVET Policija Srpske uvodi jedinicu s KONJIMA


Zakon doveo u red prodaju lož-ulja | Trebevic.net\nPrilikom kontrole 79 benzinskih stanica u RS u prvih šest mjeseci ove godine nisu utvrđene nepravilnosti kada je riječ o prometu lož-ulja, osim u pojedinačnim slučajevima, gdje su utvrđeni propusti o vođenju poslovnih evidencija. Kada je u pitanju prometovanje lož-ulja od strane fizičkih lica, Republička tržišna inspekcija je kod lica za koje se sumnjalo da vrši nelegalan promet pronašla nepravilnosti.\n“Potrošnja lož-ulja, ali i svih dizel agregata, dovela je BiH na prvo mjesto na listi najzagađenijih zemlja Evrope i to po broju smrtnih slučajeva uzrokovanih aerozagađenjem”, rekao je Dakić. Zoran Petoš, projekt menadžer u Udruženju građana DON Prijedor, rekao je da samim tim što je lož-ulje zabranjeno da se toči, znači da nije dobro za vozila, te ga ne treba kupovati na ilegalnom tržištu.\nlož uljeMinistarstvo trgovine i turizma RS\nDrogu uzgajao među paradajzom...\nPlate u Srpskoj biće...\nPrijepodne sunčano, tokom dana...\nSutra naglo zahlađenje sa...\nU Srpskoj se prvi...\nJunska penzija biće uvećana...


Nemci rizikuju da ih Putin izbriše sa geografske karte: Rusija sprema nuklearni odgovor za Nemačku | WebTribune\nHome U FOKUSU Nemci rizikuju da ih Putin izbriše sa geografske karte: Rusija sprema nuklearni odgovor za Nemačku\nNemci rizikuju da ih Putin izbriše sa geografske karte: Rusija sprema nuklearni odgovor za Nemačku\nPosted date: септембар 23, 2015 In: U FOKUSU\nOdluka Nemačke da na svojoj teritoriji razmesti američko nuklearno oružje zahteva od Rusije da preduzme mere za zaštitu svoje nacionalne bezbednosti.\nTo je izjavio pres sekretar ruskog predsednika Dmitrij Peskov.\n“To je još jedan korak, na žalost, veoma ozbiljan, u stranu povećanja napetosti na evropskom kontinentu”, citirao je TASS predstavnika Kremlja.\nPres sekretar ruskog predsednika, međutim, nije naveo koje bi to konkretne uzvratne mere Moskve bile.\n“To su koraci potrebni za obezbeđenje nacionalne bezbednosti i uspostavljanja strateškog pariteta”, rekao je.\nKako je ranije objavila nemačka televizija ZDF na svom sajtu, u aviobazi nemačkih oružanih snaga (Bundesver) u gradu Buhel u pokrajini Rajnland-Pfalca, ovih dana počinju pripreme za razmeštanje novih američkih atomskih bombi.\nDo tih podataka novinari su došli, analizirajući dokumente američke vlade o budžetu za ovu godinu. U njima su, navodno, od trećeg tromesečja 2015. godine, predviđena sredstva za Vazdušne snage SAD za opremanje nemačkih lovaca-bombardera “tornado” novim sistemom nuklearnog oružja.\nAutori podsećaju da su još u martu 2010. godine poslanici Bundestaga većinom glasova dali vladi mandat za pregovore s Vašingtonom o transportu američkog nuklearnog oružja sa teritorije Nemačke.\nPored toga, planovi za nuklearno razoružanje su doneti još prilikom zaključenja koalicionog sporazuma 2009. godine.\n“Međutim, umesto razoružanja, sada se priprema razmeštanje 20 novih atomskih bombi, koje imaju ukupnu snagu kao 80 bombi bačenih na Hirošimu”, navodi se u saopštenju.\nPrema oceni stručnjaka, trenutno se u aviobazi u Buhelu, iz vremena hladnog rata, nalazi 10 do 20 američkih nuklearnih bojevih glava. Svake godine u periodu takozvanih uskršnjih marševa u Nemačkoj protiv militarizma, u blizini aviobaze se održavaju brojni mitinzi, čiji učesnici zahtevaju da se uklone bombe sa teritorije Nemačke.\nU Ministarstvu odbrane Nemačke nisu komentarisali vesti o atomskim bombama SAD u aviobazi Bundesvera.\n“Informaciju takvog karaktera ne potvrđujemo, ne demantujemo, ne dajemo nikakve informacije, uopšte ne komentarišemo”, rekao je ranije dopisniku TASS-a predstavnik ministarstva.\nPritisak do pucanja: Rusija šalje i 4 raketna broda u Siriju\nUpecao ribu ljudožder u Tamišu: Opasna pirana u Srbiji\nNemački mediji sa podsmehom: Merkelova trčkara do Erdogana što je čisto gubljenje vremena\nŽestoka skrivena kamera: Evo šta se dogodi kada suprug zatekne golu ženu sa drugim muškarcem


Tag / Zavist / Vesti online\nEvo šta dugujete svom emocionalnom zdravlju!\nDajte sebi koji dan "odmora" tokom praznika. Previše vremena provedenog na Fejsu i Instagramu u ovo doba godine izaziva zavist, koja, kao što je poznato, loše utiče na emocionalno zdravlje.\nSigurno je da ste nekada primetili da vas ljudi posmatraju sa pogledom punim ljubomore! Ljubomora je nešto što je sastavni deo ljudske prirode i retko ko je imun na nju. U globalu, neki ljudi su...\nOdsekao ruku bivšoj ženi, jer se preudala\nPobesneli suprug Sus Bantea (31) uhapšen je nakon toga što je uzeo nož i odsekao ruku bivšoj supruzi Nil Sofi (24), jer je saznao da se udala za drugog muškarca.


TANJUG | Brnabić: Priština bi da uvede u vladu "svoje Srbe"\nBrnabić: Priština bi da uvede u vladu "svoje Srbe"\nPremijerka Srbije Ana Brnabić je, komentarišući prekid u brojanju glasova iz centralne Srbije u prištinskoj Centralnoj izbornoj komisiji, rekla da je to pokušaj da se "njihovi Srbi" uvedu u novu prištinsku vladu.\n14 Oktobar 2019 00:07\nBrnabić: PR bi da uvede u vladu "njihove Srbe"\nPremijerka Srbije Ana Brnabić večeras je, komentarišući prekid u brojanju glasova iz centralne Srbije u prištinskoj Centralnoj izbornoj komisiji, rekla da je to pokušaj da se "njihovi Srbi" uvedu u novu prištinsku vladu.\n"Plašim se da ih baš briga kako su Srbi glasali, a i Srbe koji bi ušli u tu vladu je da baš briga. Radi se o ljudima koji su, kad su hteli da naprave Vojsku Kosova direktno prekršili sopstveni ustav", navela je Brnabić u emisiji Hit tvit na TV Pink.\nNisam videla belešku, dobar razgovor s Grenelom\nPremijerka Srbije Ana Brnabić nije želela večeras da komentariše sadržaj razgovora predsednika Srbije Aleksandra Vučića i specijalnog izaslanika američkog predsednika Ričarda Grenela, iako je, kako je rekla, upoznata sa njegovom sadržinom, ali je navela da je njen sastanak sa Grenelom bio dobar i da se fokusirao na ekonomski razvoj.\nBrnabić je u emisiji Hit tvit na TV Pink rekla da je prenela Grenelu da da Beograd nikada nije ušao u trgovinski rat sa Prištinom, čak ni u najtežim okolnostima, poput one kada je "kidnapovan i terorisan" direktor Kancelarije za KiM Marko Ðurić.\nBrnabić o članstvu u SNS, protestima taksista, Đilasu...\nPremijerka Ana Brnabić izjavila je večeras da se u Srpsku naprednu stranku učlanila jer je smatrala da je pravo vreme da to učini, ističući da ceni tu stranku jer ona brine o ljudima, a ne o svojoj popularnosti.\n"Mislim da je pravo vreme, ne želim da budem jedna od onih ljudi koji su malo ekspert, a malo političar", rekla je Brnabić za emisiju Hit tvit na TV Pink.


Radost za najmlađe: U dvorištu obdaništa se pravi novo dječije igralište\nPočeli su radovi na uređenju dvorišta JU za predškolsko obrazovanje i odgoj Fojnica koji podrazumjevaju zamjenu postojeće ograde, asfaltiranje dijela dvorišta te nabavku dječijih sprava za igranje.\nPrema riječima direktorice ove ustanove Safije Serdarević radove će izvodit firme JKP Šćona iz Fojnice, Mitalis iz Kreševa, Bucomerc iz Kiseljaka i Glovis iz Zenice. Radovi podrazumjevaju kompletnu zamjenu ograde, asfaltiranje, kupovinu sprava ali i uređenje prostora oko vrtića.\nU sklopu dvorišta bit će uređeno dječije igralište sa novim spravama, tako će se od sada djeca biti na raspolaganju klackalice, ljuljačke, sprave za penjanje, pješčanik, sprave za njihanje i mnogo drugih zanimljivih sadržaja.\n„Sada ćemo ovdje dobiti jednu lijepu sliku zahvaljujući ovim aktivnostima, posebno mi je drago da će od sada na ovom lokalitetu biti zajedničko igralište i za djecu koja ne pohađaju ovu predškolsku ustanovu, i da će u svako doba dana moći tu da se igraju naši najmlađi sugrađani“, kaže načelnik općine Fojnica Sabahudin Klisura.\nProjekt uređenja dvorišta u sklopu dječijeg obdaništa radi se zahvaljujući sredstvima Bugarske ambasade, koja su dodjeljena nakon što su direktorica Serdarević i načelnik Klisura u decembru prošle godine potpisali sa ovom ambasadom Sporazum o dodjeli nepovratnih finansijskih sredstava.\nU investiciji uređenja bit će potrošeno 30.000,00 KM a radovi bi, prema projektu, trebali biti završeni polovinom juna.\nObogaćivanjem vanjskog prostora novim sadržajima djeci se želi omogućiti još kvalitetniji, sadržajniji i ljepši boravak u ovoj ustanovi, poručili su na kraju načelnik Sabahudin Klisura i direktorica Safija Serdarević.


Izložba umjetničkih fotografija Kruševa | 058.ba\nIzložba umjetničkih fotografija Kruševa\nU okviru manifestacije Dani makedonske muzike, hrane i vina u galeriji Muzeja u Foči otvorena je izložba umjetničkih fotografija grada Kruševa. Ovo je stalna postavka Istorijskog Muzeja u Kruševu, a u Foči će biti izložena do kraja mjeseca. Na fotografijama su prikazani kulturno-istorijski spomenici i najznačajnije ustanove ovog malog makedonskog grada poznatog po Ilindanskom ustanku i Kruševskoj republici.\nMeđu fotografijama su Mečkin kamen, poznati istorijski lokalitetet koji simbolizuje mjesto ustanka makedonskog naroda 1903 godine, spomen obilježje podignuto u čast ilindanskog ustanka, kao i Galerija ikona iz 19. vijeka i spomen galerija podignuta u čast modernog slikarsta posvećena Nikoli Martinovskom koji je rođen u Kruševu.\nIzložbu u Foči otvorio je Zoran Bogeski direktor Istorijskog muzeja iz Kruševa, koji je, tom prilikom rekao, da je Kruševo malo mjesto ali veliko po broju kulturno – istorijskih spomenika.


Stefanović: Od početka godine kroz Srbiju je prošlo 90.000 migranata\nOd 1. janura kroz Srbiju je prošlo 90.000 migranata, a u zemlju dnevno uđe do 2.000 ljudi koji izraze nameru da zatraže azil, rekao je danas ministar policije Nebojša Stefanović.\n“U Srbiju dnevno uđe do 2.000 ljudi koji izraze nameru da zatraže azil. Taj broj dnevno varira, a većina tih ljudi vrlo brzo napusti Srbiju”, rekao je danas minstar policije Nebojša Stefanović na konferenciji za novinare u Palati Srbija.\nOn je rekao da su kapaciteti privremenih prihvatnih centara u Srbiji 1.000 ljudi, ali da je popunjena polovina tih kapaciteta.\n“Nije rešanje samo izgradnja tih kapaciteta u Srbiji. Rešenje je neki širi Akcioni plan da znamo koji je broj ljudi koji mogu da budu primljeni na ove prostore (EU), koliko ljudi može da se skući, da im se oezbede poslovi”, naveo je Stefanović.\nOn je ukazao da situacija sa migrantima dosta košta Srbiju.\n“Međutim ovo nas košta dosta. O tome ćemo razgovoriti sa međunarodnom zajednicom na različitim nivoima, da zatražimo pomoć da Srbija nastavi da finansira ovakvu vrstu aktivnosti”, rekao je Stefanović.\nOn je kazao da se prema migrantima na teritoriji Srbije dobro postupa.\n“Naporima Aleksandra Vulina kao predsedavajućeg Radne grupe i Komesarijata za izbeglice obezbeđena su dovoljna sredstva da možemo da kontrolišemo sve tokove migranata, da obezbedimo komplete za prvu pomoć, da im obezbedimo lekarsku negu i vodu i hranu”, naveo je Stefanović.\n“Do sada nismo imali incidenata između domaće populacije i migranata”, rekao je on i dodo da je policija u Srbiji “u potpunosti u mogućnosti da kontroliše bezbednost i sigurnost teritorije”.\nOn je kazao da je Srbija počela izradu Akcionih planova koje će predložiti EU.\n“Mi moramo da pokažemo koliki su naši kapaciteti. Dokle mi možemo da izdržimo, odnosno koliko izbeglica mi možemo da kontrolišemo”, naveo je on.


Kako da na najlakši način saznate da li vaše dete ima odgovarajuću visinu? - Bebac.com\n18.09.2017. / Izvor: Bebac.com\nTreće nedelje septembra širom sveta se obeležava nedelja rasta, a tim povodom udruženje Horast ima specijalan poklon za vas.\n“Da li vaše dete raste normalno? Otkrijte na vreme, jer je rast deteta glavni pokazatelj njegovog zdravstvenog stanja”,\novo je glavna poruka i ovogodišnjeg Svetskog dana dece niskog rasta. Na važnost merenja visine deteta od najranijeg uzrasta biće ukazivano i tokom “Nedelje rasta”, koja se obeležava svake treće nedelje u septembru širom sveta.\nU Srbiji danas 600 dece prima terapiju hormona rasta, ali je dece sa ovim nedostatkom i dece niskog rasta zbog drugih uzroka sigurno više. Pedijatri endokrinolozi upozoravaju da nizak dečji rast nije samo estetski, već može ukazivati i na ozbiljniji zdravstveni problem, a rano otkrivanje poremećaja rasta od izuzetnog je značaja jer u velikoj meri poboljšava prognozu u pogledu mogućnosti dostizanja normalne telesne visine. Uzroci mogu biti različiti, fiziološki ili patološki.\nRadmila Kosić, specijalista pedijatrije i potpredsednica udruženja „Horast“.\n„Uzroci niskog rasta mogu biti žlezde, hronične bolesti, genetski sindromi… Koji god da je uzrok, on mora biti otkriven do polaska u školu jer svaka godina koja se izgubi, bez uspostavljanja dijagnoze i adekvatne terapije, znači gubitak centimetara u konačnoj visini. U Srbiji postoji veoma raširena mreža pedijatrijske endokrinologije tako da apsolutno ne postoji razlog da se detetu na vreme ne utvrdi uzrok niskog rasta. Terapija je danas svima dostupna i besplatna, ali je veoma važno započeti lečenje onda kada je poremećaj nastao, a obavezno pre puberteta, jer se 85 odsto telesne visine dostiže pre adolescencije“,\nobjašnjava doktorka Radmila Kosić, specijalista pedijatrije i potpredsednica udruženja „Horast“. Ona navodi da svest o važnosti praćenja rasta deteta nije dovoljno razvijena i da se polovini dece sa patološkim uzrokom niskom rasta poremećaj dijagnostikuje onda kada je prekasno za terapiju. Zbog toga je veoma važno da roditelji redovno vode decu na sistematske preglede, kao i da sami pratiti da li se njihovo dete razvija na pravi način.\nPreuzmite besplatnu aplikaciju za praćenje rasta deteta\nPovodom Nedelje rasta, udruženje „Horast“ poklanja vam besplatnu aplikaciju na mobilnim telefonima pomoću koje možete proveriti da li se vaše dete nalazi u optimalnoj zoni rasta ili je u riziku zbog niskog rasta.\nKorišćenjem mobilne aplikacije možete na vreme primetiti mogući poremećaj rasta kod deteta i blagovremeno se obratiti pedijatrijskom endokrinologu, sprečavajući time u značajnoj meri neželjene posledice. Efikasna terapija za ovaj poremećaj postoji ali je veoma važno započeti lečenje na vreme, a obavezno pre puberteta.\nAplikaciju možete preuzeti na Google application store za android uređaje, kao i na Apple store za iPhone/iPad uređaje.\nUdruženje „Horast“ vas poziva da uz pomoć ove besplatne aplikacije za mobilne telefone “Karta rasta” redovno proveravate da li se vaše dete nalazi u optimalnoj zoni rasta i da se, ukoliko otkrijete da se dete nalazi u riziku zbog niskog rasta, blagovremeno obratite svom pedijatru sprečavajući time u značajnoj meri kasnije neželjene posledice.\nRoditelji odlučili da tetoviraju jednogodišnjaka\nDraga Doktorka!Moj sin je u Novom Sadu 3 godine primao hormon rasta(Norditropin) Doktor je bio Prof.Katanovic.Od 4-7 godine.Sada ima 11 godina,u opste se ne seca nicega u roku ove 3 godine! Nizak rast je ostao,ali je i imao posledice....trenutno ima epilepsiju i 4 cvora u mozgu!U Beogradu su mi... Čitaj dalje


LSV | Finansirati projekte od kojih građani imaju koristi\nLegitimno je pravo odbornika da donose odluke iz svoje nadležnosti, ali gradska organizacija Lige socijaldemokrata Vojvodine u Subotici smatra da je politički nekorektno dovoditi najviše predstavničko telo Subotičana pred svršen čin, dovoditi odbornike u situaciju da svojim glasovima verifikuju odluke koje su donete daleko od očiju javnosti.\n- Sve što se događalo u vezi sa trenutnim odustajanjem od nastavka izgradnje bazena previše jasno upućuje da je reč o predizbornom, marketinškom potezu, što su građani, uvereni smo, prepoznali. Prekid izgradnje trebao bi biti privremen, ali iskustvo pokazuje da je najtrajnije upravo ono što je privremeno, pa smatramo osnovanom bojazan da od bazena u Dudovoj šumi neće biti ništa. Za onaj planiran na Prozivci tek ćemo videti - piše i saopštenju Biroa za informisanje GrO LSV Subotica.\nKako se dalje navodi, logika investiranja je jasna: ne ulaže se u nešto novo, ne počinje se nov projekat, dok prethodni nije okončan. Dakle, kako se navodi, trebalo je prvo završiti bazene u Dudovoj šumi (za šta je po svemu sudeći bilo dovoljno para, jer niko nije ponudio prihvatljivo drugačije objašnjenje), ali to ne bi bilo moguće okončati pre izbora...\n- Ukoliko je možda, ipak, tačno da sredstva nisu bila dovoljna za završetak bazena, onda ih je trebalo preusmeriti u nešto drugo, od čega bi građani imali neposredne koristi - recimo, završetak kolektora VII. A što se tiče zatvorenog bazena, ako smo mogli čekati ovolike godine, sačekali bismo još dve-tri da se namaknu sredstva za njegovo završavanje - navodi se u saopštenju.


MAZUR: ZASLUŽEN EPITET INTERNACIONALNE POZORIŠNE SCENE | SRNA\nISTOČNO SARAJEVO, 10. DECEMBRA /SRNA/ - Međunarodni festival malih scena i monodrame u Istočnom Sarajevu treba da bude svrstan u okvire internacionalnih pozorišnih scena, smatra teatrolog i pozorišni kritičar Nina Mazur iz Njemačke.\nMazurova, koja je i predsjednik Stručnog žirija 24. Međunarodnog festivala malih scena i monodrame, čestitala je Republici Srpskoj i Istočnom Sarajevu za organizaciju ove tradicionalne kulturno-umjetničke manifestacije.\n"Organizacija Festivala, kao i selekcija predstava i glumaca, bila je na izuzetno visokom umjetničkom nivou. Izbor predstava i monodrama selektor LJubo Božović uradio je veoma profesionalno i odgovorno, kao i svih ovih godina", rekla je Mazurova Srni.\n"Bilo bi veoma dobro ako bismo svi zajedno obezbijedili, s ciljem napretka Festivala, i u redovni program uveli određenu dijalošku formu, poput okruglih stolova na kojima bi pozorišni kritičari, novinari, glumci, režiseri, kao i zaintersovana publika govorili o svojim utiscima nakon odgledanih predstava", navela je Mazurova.\n"Predstave na 24. Festivalu malih i pozorišnih scena pokazale su da je scena život sam po sebi, kao i da ova živa pozorišna umjetnost treba da se prepliće sa našim životima i kulturom, uz potpun osjećaj ostvarenog estetskog doživljaja poslije predstave", poručuje Mitrić.\n"Generalno, ali i pojedinačno, sve predstave su odlično primljene kod publike, koja je oduševljeno prihvatila sve ponuđene komade, kako u tekstualnom, rediteljskom, tako i u glumačkom kontekstu. Možemo slobodno reći da je ovogodišnji Festival malih scena i monodrame u Istočnom Sarajevu ispunio sva naša očekivanja, ali zahtjeve savremenog teatra sa kojim moramo ići u korak", rekao je Todorović Srni.\nStručni žiri 24. Festivala malih scena i monodrame nagradu za najbolju glumicu ravnopravno je dodijelio Tanji Bošković i Radi Đuričin za uloge u predstavi "Primadone" "Jugoarta" Beograd u režiji Irfana Mensura, a za najboljeg glumca proglašen je Zlatan Vidović za ulogu Kolmana Konora u predstavi "Usamljeni Zapad", Martina Mekdone, u produkciji Narodnog pozorišta Republike Srpske.\nNagrada za najbolju monodramu dodijeljena je "Svetozaru T'rećem", koju je režirao i igrao Ivan Perković, NASTeatar Gornji Milanovac, dok je za najbolju pozorišnu predstavu proglašen komad "Nedozvani", Momčila Nastasijevića, u režiji Juga Radivojevića i produkciji NASTeatra.


Poklonimo 24 sata deci i mladima iz poplavljenih područja\nPoklonimo 24 sata deci i mladima iz poplavljenih mesta u Obrenovcu i Lazarevcu!\nRoditelj | 16/07/2014\t| 0 Comments\nProšle nedelje je na 15 lokacija u Obrenovcu, Beogradu i Lazarevcu počeo da radi Kutak za decu. Za sedam dana smo upoznali 627 dečaka i devojčica iz tvog komšiluka – iz Obrenovca, Velikog polja, Poljana, Zabrežja, Brovića, Veprovice, Velikih Crljena, Junkovca, Medoševca i neformalnih naselja u Beogradu.\nU svakom Kutku postoji tim od tri osobe koje planiraju i realizuju aktivnosti sa decom. U rad Kutka može svako da se uključi, mama, baka, tata, braća i sestre i da bismo mogli da ponudimo još više deci potrebni su nam volonteri i volonterke koji bi jednom nedeljno tokom narednih šest nedelja u unapred dogovorenom terminu poklonili čeiri sata deci koja dolaze u Kutak (ukupno 24 sata). Volonteri/ke će imati podršku radioničara/ki i supervizora/ki ali takođe i prostor da iniciraju i predlažu aktivnosti sa decom.\nKutak za decu u Obrenovcu je otvoren od ponedeljka do četvrtka, a u Lazarevcu od četvrka do nedelje. Sve volonterske aktivnosti bi se realizovale u smeni od 4 sata dnevno u vremenu između 10h – 16h. Rok za prijavu je utorak 22. jul 2014.\nPrijavljni formular KUTAK za decu TRAŽI VOLONTERE I VOLONTERKE iz Obrenovca i Lazarevca\nKutak za decu je način direktnog rada sa decom koji Save the Children primenjuje širom sveta, kada god dođe do neke krizne situacije, čime se nastoji da se hitno obezbedi siguran prostor gde deca mogu biti sklonjena i bezbedna, kada postoji bilo kakva opasnost ili rizik po njihovo psiho-fizicko zdravlje i sigurnost. On pruža najmlađima sigurno okruženje koje im pomaže da povrate osećaj normalnosti i strukture kroz organizovane aktivnosti za igru, druženje, učenje. Roditeljima ili starateljima kutak za decu olakšava proces povratka u poplavom pogođene domove, tako što im daje priliku da povere svoju decu kvalifikovanom osoblju koje će za decu organizovati kreativne, obrazovne i sportske aktivnosti, u nadziranom i sigurnom okruženju, sve do početka nove školske godine. Roditelji i staratelji za to vreme mogu da se posvete egzistencijalnim pitanjima poput čišćenja i obnove kuća ili pronalaska ili obnove izvora prihoda.\nKutak je prostor koji organizacija Save the Children u saradnji sa Centrom za integraciju mladih i lokalnim organizacijama – Centrom za građansko delovanje iz Obrenovca, Ženskim romskim centrom i udruženjem ROM iz Lazarevca– stavlja na raspolaganje deci i njihovim porodicama koje su pogođene nedavnim katastrofalnim poplavama koje su zadesile Srbiju. Značajna podrška projektu došla je od gradskog Sekretarijata za obrazovanje i dečju zaštitu, opštinskih uprava Obrenovac i Lazarevac, lokanih mesnih zajednica, direktora osnovnih školama u kojima radimo, kao i samih građana iz zajednica u kojima se realizuje program.\nTags: Deca, featured, Lazarevac, Obrenovac, poplave\n« Sport i razvoj dece\nKonkurs za najlepšu fotografiju dojenja, slavimo Svetsku nedelju dojenja 2014 »


Dani piva na evropskoj mapi festivala zajedno sa vodećim minhenskim Oktoberfestom | ZR KLIK\nVesti- Ubrzo nakon što je ugledni magazin Diplomacy&Commerce prepoznao Dane piva Zrenjanin kao izuzetnu manifestaciju koju ovog leta obavezno treba posetiti, usledila je još jedna lepa vest.\nNaime, na veb-stranici allexciting.com Dani piva Zrenjanin uvršteni su u jedinstvenu mapu evropskih festivala. Tako se tradicionalna manifestacija Grada Zrenjanina našla u rubrici Festivali pića na osnovu koje ljudi širom sveta mogu da saznaju sve što ih interesuje o festivalima ovog tipa – kako globalno poznatim poput Oktoberfesta, tako i nekim manje poznatim ali svakako vrednim pažnje. Dani piva Zrenjanin nesumnjivo su jedan od njih i jedini su festival pića sa teritorije Srbije koji se našao na ovoj listi.\nČinjenica da je zapažena od strane renomiranog magazina, te da se našla na radaru veb-sajta koji služi kao inspiracija ogromnom broju festivalskih entuzijasta, apsolutna je potvrda kvaliteta ove manifestacije. S ponosom možemo istaći da iz godine u godinu, zahvaljujući šarolikom sadržaju i bogatom muzičkom programu, privlačimo sve veći broj posetilaca ali i da dobar deo njih čine strani turisti. Stoga su Dani piva značajni ne samo u pogledu očuvanja kulturnog nasleđa Zrenjanina već i daljeg razvoja privrede i turizma u njemu. 34. po redu Dani piva Zrenjanin održaće se od 26. avgusta do 1. septembra a program će se kao i prethodnih godina odvijati na više gradskih lokacija.


Vesti online / Sport / Ostali sportovi / "Vučić gura Božu Maljkovića na čelo OKS"\n"Vučić gura Božu Maljkovića na čelo OKS"\nLegendarni srpski košarkaški stručnjak trpi ovih dana teror tabloida, ili bolje reći provladinih "toaletoida", a sve zbog toga što se "drznuo" da podrži predsedničkog kandidata Sašu Jankovića.\nNa udaru "toaletoida" zbog podrške Saši Jankoviću: Dušan Ivković, proslavlejni srpski košarkaški trener\nGostujući u emisiji "Novi dan" na televiziji N1, Ivković je govorio o zakulisnim radnjama u Olimpijskog savezu Srbije. Podsetimo, Ivan Todorov je krajem prošle godine trebalo da bude izabran za naslednika Vlada Divca, ali na volšeban način je "izminiran", pre svega od strane Fudbalskog saveza Srbije, na čijem je čelu naprednjački kadar Slaviša Kokeza.\n- Aleksandar Vučić direktno gura Božidara Maljkovića na čelu Olimpijskog komiteta Srbije. To svi znaju, ali niko ne sme izgleda da kaže to. Možda je to ovde normalno, da čovek sve kontoliše, pa i to - rekao je Ivković za "N1".


Partneri - Voda — AVITAL group\nPartneri – Voda\nAvital d.o.o. je ekskluzivni predstavnik i ovlašćeni distributer za firme Plasson, Raphael i Rimon u Republici Srbiji. U toku 10 godina, ova grupa je započela, integrisala i završila uspešne projkete u domenu tretmana voda i infrastrukture. Firma Avital ima dokazano iskustvo u vođenju uspešnih projekata, kako na lokalnom tako i na globalnom planu. Naš iskusni tim stručnjaka pruža kvalitetne usluge a sve u cilju postizanja održivih ekonomskih rezultata.\nPlasson je svetski lider u razvoju, proizvodnji i marketingu visoko kvalitetnih tehničkih proizvoda : spojnica i ventila za vodu i gasove, opreme za stočarstvo, proizvoda za kupatilo i kuhinju i dr. Kompanija održava tradiciju dugu 50 godina u pravljenju visokokvalitetnih proizvoda i u inovacijama. Kao vodeća firma u svojoj branši, koja je nastala iz principa kvaliteta i partnerstva, Plasson je primenio ove vrednosti u današnji način rada od svog osnivanja.\nRimon je firma čije se znanje u izvođenjima projekata zasniva na tri glavne oblasti – voda i otpadne vode, gas i energija, i rešenja koja se zasnivaju na vodi a primenjuju se u rudarstvu. Rešenja za državni i privatni sektor, koja se nalaze po celom svetu su napravljena u skladu sa potrebama i željama svakog klijenta ponaosob. U području tretmana voda, firma pokriva sve složene procese ciklusa jednog projekta – od projektovanja do primopredaje. Rimon se bavi izgradnjom infrastrukture, bušenjem bunara, nadogradnjom procesa prećišćavanja, tretmanom površinskih voda, njenim sprovođenjem i isporukom do krajnjeg kupca, izvođenjem projekata ponovne upotrebe otpadnih i tehnoloških voda, koji su ekološki prihvatljivi i ekonomski izvodljivi za klijenta, a koji time vode do uštede kako u vodnim resursima tako i u operativnim troškovima. Ovakav trend vodi do novih ulaganja, posebno u oblasti ponovne upotrebe otpadnih voda.\nIndustrija ventila Rafael, koja je deo Talis grupacije, osnovana 1949, je proizvođač kvalitetnih kontrolnih ventila. Od tada, RAPHAEL je vodeća firma na svetskom tržištu ventila sa širokom i inovativnom paletom proizvoda. Smeštena u novoj i modernoj fabrici, paleta proizvoda firma RAPHAEL uključuje hidraulične kontrolne ventila, leptiraste ventile, zasune, nepovratne ventile i druge proizvode. Primenom različitih tehnologija premazivanja proizvoda, kao što su: epoksi, Rilsan i enamel, omogućava kvalitetnu zaštitu za posebnu upotrebu.\npozovite nas +381 (0) 11 2625 684 ili ostavite podatke


Grčka je kritikovala makedonske vlasti zbog korišćenja gumenih metaka i suzavca na granici sa Grčkom kako bi naterala migrante da se povuku dalje od pogranične ograde, ocenivši da je upotreba sile protiv migranata "opasna i za žaljenje".\nUsled upotrebe suzavca povređeno je na desetine ljudi koji su zadobili disajne probleme, a tri osobe su hospitalizovane, rekao je za AFP zvaničnik Lekara bez granica Ahiles Cemos.\nIzvor iz makedonske policije naveo je da su tri oficira takođe povređeni kada su migranti bacili kamenice na njih.\nMigranti su ranije tokom dana pokušali da probiju ogradu, kad su makedonski policajci na njih ispalili suzavac i šok-bombe, na šta su migranti odgovorili bacajući kamenice na policiju, prenele su svetske agencije.\nCemos je rekao da je još nekoliko migranata povređeno plastičnim mecima, ali makedonska policija negira da je koristila takvu municiju.


Jovana Zelenović jedna u nizu perspektivnih odbojkašica iz Bačke Palanke\nNaslovna Sport Odbojka Jovana Zelenović jedna u nizu perspektivnih odbojkašica iz Bačke Palanke\nStandardna reprezentativka Srbije u mlađim kategorijama\nBivša odbojkašica „Panonije“ Jovana Zelenović je rođena 13. juna 2004. godine i igra na poziciji korektora.\nPostala je pre četiri godine standardni član pionirske reprezentacije Srbije sa kojom je 2018. godine osvojila srebrnu medalju na Balkanskom prvenstvu održanom u Somboru. Odbojkaški stručnjaci su ocenili da je to šesnaestogodišnjoj odbojkašici samo početak uspona u karijeri i da ona u ovom trenutku predstavlja budućnost srpske ženske odbojke.\nJovana će, prema tim prognozama, biti okosnica naših mlađih reprezentativnih selekcija, a kasnije kada dogura i do seniorske reprezentacije, ko zna, možda dobijemo još jednu Tijanu Bošković.\nJovana je iz „Panonije“ prešla u „Jedinstvo“ iz Stare Pazove, prošlu sezonu je igrala za „Omladinac“ iz Novih Banovaca koji je praktično drugi tim Staropazovčanki, a oko su na nju bacili i veliki klubovi iz Srbije koji bi je rado videli u svojim redovima.\nPrethodni tekstSač fest u Novoj Gajdobri zakazan za kraj avgusta (VIDEO)\nSledeći tekstU Bačkoj Palanci počelo testiranje na antitela na lični zahtev


Rusija i Kina razradile plan saradnje u vojnoj sferi - Sputnjik Srbija\n18:12 20.09.2019 Preuzmite kraći link\n„Nedavno smo održali 24. sastanak rusko-kineske mešovite međuvladine komisije za vojno-tehničku saradnju. Razgovarali smo o nizu pitanja, koja se odnose na buduće perspektive u 2020. i 2021. godini. Za blisku budućnost je pripremljen veliki plan saradnje, a ja sam siguran da ćemo ga razmotriti i odobriti tokom narednog meseca“, istakao je Šojgu.\nRuski ministar je zahvalio kineskim vojnicima koji su učestvovali u strateškim komandnim vežbama „Centar 2019“.\nPrema njegovim rečima, skoro 1.500 kineskih vojnika je doputovalo kako bi učestvovali na vežbama, a dopremljen je i veliki broj kineske tehnike.\n„Naravno, pokazali su veliko umeće i visok stepen obučenosti“, dodao je Šojgu.\nOn je istakao da će se nastaviti sa takvim vežbama.\n„Mi ćemo, naravno, nastaviti da jačamo našu saradnju i odnose upravo zahvaljujući takvim vežbama, koje su održane 2018. godine (Istok 2018) i koje su sada održane“, naglasio je Šojgu.\nU vojnim vežbama „Centar 2019“ učestvuje 128.000 vojnika, više od 20.000 jedinica naoružanja i vojne tehnike, oko 600 letelica i 15 brodova.\nGlavne akcije se odvijaju od 16. do 21. septembra na šest kombinovanih poligona u Orenburškoj, Čeljabinskoj, Kurganskoj, Astrahanskoj i Kemerovskoj oblasti, na teritoriji Dagestana i Altajskog kraja i u akvatoriji Kaspijskog mora.\nvojne vežbe, Ministarstvo odbrane, Kina


Treba li Rusiji vojna baza u Africi - 11.01.2019, Sputnik Srbija\nRuska vojna baza mogla bi biti raspoređena u Centralnoafričkoj Republici, zemlji u kojoj ruski vojni instruktori uspešno učestvuju u mirnom regulisanju... 11.01.2019, Sputnik Srbija\n© Sputnik / Mihail Klimentьev / Uđi u foto-galerijuRuski vojnici na bazi Hmejmim\nRuska vojna baza mogla bi biti raspoređena u Centralnoafričkoj Republici, zemlji u kojoj ruski vojni instruktori uspešno učestvuju u mirnom regulisanju situacije. Trenutno je Rusija jedina država koja tu Republiku snabdeva oružjem i obučava njenu vojsku. Međutim, ostaje pitanje da li je Moskvi potrebna baza u toj zemlji.\nMinistarka odbrane Centralnoafričke Republike Mari Noel Kojara, koja se nalazi u privatnoj poseti Rusiji, nije isključila mogućnost raspoređivanja ruske baze u svojoj zemlji. Ona je takođe naglasila „posebnu ulogu“ Ruske Federacije u političkom rešavanju konflikta u Republici.\nIstovremeno, Kojara je navela da ruski „vojni centar za obuku“ u Berengu, na teritoriji nekadašnje palate cara Bokase, već mnogi doživljavaju kao „rusku vojnu bazu“, iako to „nije tako“.\nKomentarišući reči ministarke Kojare, član ruskog komiteta Saveta Federacije za odbranu i bezbednost Franc Klincevič rekao je da mnoge zemlje teže širenju vojne saradnje sa Moskvom i mnoge bi htele ruske vojne baze na svojoj teritoriji, jer shvataju da je Rusija danas garant bezbednosti.\nBitka za kontinent budućnosti: Amerika otvara „front“ protiv Rusije i Kine u Africi\n19 Decembar 2018, 12:49\nTo svedoči o činjenici da oni vide Rusiju kao veoma ozbiljnog i pouzdanog partnera, koji je u stanju da osigura njihovu bezbednost i pruži podršku, podvukao je Klincevič.\nŠirenje vojne saradnje sa Centralnoafričkom Republikom moglo bi da postane za Moskvu uporište u Africi, ali s druge strane, taj korak bi mogao da zakomplikuje odnose sa EU, koja baš i ne želi rusko prisustvo u toj afričkoj zemlji.\nMeđutim, ruski eksperti smatraju da ne postoji nikakva svrsishodnost da Rusija otvori bazu u toj republici.\nSnabdevanje ruskim oružjem i prisustvo ruskih vojnih savetnika i instruktora pomoći će u obuci vojske i specijalnih snaga Centralnoafričke Republike, a to je dovoljan faktor unutrašnje stabilizacije situacije u zemlji.\n„Ruska Federacija je zainteresovana za izgradnju vojne saradnje sa afričkim zemljama. To su zemlje koje mi možemo snabdevati savremenom vojnom tehnikom, a faktički se može obezbediti i nepovredivost njihovih granica, ako se postignu sporazumi o isporuci naših protivvazdušnih sistema i sličnog oružja“, kaže za Sputnjik vojni ekspert Aleksandar Žilin.\nEkspert dodaje da zvanična izjava Centralnoafričke Republike o spremnosti raspoređivanja ruske vojne baze pokazuje koliko je značajna uloga Rusije u tom regionu.\n„Može se reći da je dat određeni start za jačanje ruskog uticaja u tom regionu. Kako istorijsko iskustvo pokazuje, ako se ne pridržavate današnjih trendova spoljne politike, onda se sutra možete naći na marginama. Mi to sebi ne možemo da dozvolimo. Jednom smo poverovali našim protivnicima i sada se NATO trupe nalaze oko Kalinjingrada. Mislim da mi više takve greške nećemo nigde dozvoliti, uključujući i afrički region“, podvukao je Žilin.\n4 Septembar 2018, 14:21\nTrenutno se vode pregovori o tome gde će se tačno nastaviti obuka vojske iz Centralnoafričke Republike — u Rusiji ili „kod kuće“. Generalno, Afrikanci bi želeli da fizički prošire centar za obuku u Berengu i pozovu više ruskih savetnika da dođu u njihovu zemlju.\nIpak, ruski eksperti su uvereni da se taj centar za obuku neće pretvoriti u punopravnu vojnu bazu. Objekat će ostati u vlasništvu Centralnoafričke Republike, neće biti jedinstvene ruske vojne komande, vojnih jedinica i slične administrativne infrastrukture ruskog Ministarstva odbrane.\nIako je embargo na oružje i dalje na snazi, u decembru 2017. godine Savet bezbednosti UN dozvolio je Rusiji da isporuči Centralnoafričkoj Republici partiju streljačkog oružja. Istovremeno, ruski vojni specijalisti su poslati u tu Republiku, kako bi obučavali tamošnje vojnike da rukuju oružjem. Do sada je obuku prošlo 1.300 afričkih vojnika.\nProšle zime ruski transportni avion „iljušin-76“ prvi put je isporučio oružje i municiju u tu afričku zemlju, konkretno pištolje „Makarova“, automatske puške, snajpere… Takođe, tamo je upućeno i pet vojnih savetnika i 170 instruktora.\nVojna saradnja dveju zemalja proširena je u avgustu na forumu „Armija-2018“. Rusija i Centralnoafrička Republika potpisale su sporazum koji podrazumeva slanje više instruktora u tu republiku, a takođe taj dogovor daje mogućnost afričkoj vojsci da se obučava u Rusiji.\nAko se ne računaju decenije nestabilnosti u Centralnoafričkoj Republici posle sticanja nezavisnosti od Francuske 1960. godine, ta zemlja je upala u haos 2013, kada su pobunjenici, uglavnom pripadnici koalicije „Seleka“ koju čini više muslimanskih grupa, sa vlasti svrgli hrišćansku vladu od koje su se smatrali zapostavljenima.\nU avgustu prošle godine u Kartumu održan je sastanak najvećih oružanih grupa u Centralnoafričkoj Republici „Antibalaka“ i „Seleka“. Složili su se da stvore Centralnoafričku uniju — zajedničku platformu za konsultacije o deeskalaciji. Deklaracija usvojena na kraju sastanka takođe poziva vlasti zemlje da započnu rad na pomirenju uz pomoć Rusije, EU, regionalnih i međunarodnih organizacija.


Klimatske katastrofe u ovoj godini SAD koštale više od 100 milijardi dolara | TRT Srpski\nUragan Ida, koji je u avgustu pogodio sjeveroistok zemlje i državu Louisiana, zabeležen je kao katastrofa koja je ove godine nanela najveću štetu od 64,5 milijardi dolara\nPrema poslednjem izveštaju centara pri Nacionalnoj upravi za okeane i atmosferu (NOAA), u SAD-u se u prvih devet meseci 2021. godine dogodilo 18 vremenskih i klimatskih katastrofa, od kojih je svaka koštala najmanje milijardu dolara.\nNavedeno je kako su prošle godine SAD pogodile 22 vremenske katastrofe koje su nanele oko 100,4 milijarde dolara štete, dok je 18 katastrofa u prvih devet meseci ove godine koštalo 104,8 milijardi dolara.\nTakođe je podvučeno da je prosječno vreme između takvih katastrofa sa štetom oko milijardu dolara palo sa 82 dana iz 1980-ih godina na prosečno 18 dana u poslednjih pet godina.\nUragan Ida, koji je u augustu pogodio severoistok zemlje i državu Louisiana, zabeležen je kao katastrofa koja je ove godine nanela najveću štetu sa 64,5 milijardi dolara. Zabeleženo je da su suša i šumski požari u zapadnom delu zemlje, jake hladnoće u Teksasu i okolnim državama, te uragani ove godine u proseku koštali 18 milijardi dolara.\nNaučnici upozoravaju da će s nastavkom klimatskih promena na planeti biti sve širi i ozbiljniji toplotni talasi, suše, požari i uraganske katastrofe.\nTagovi: #SAD , #klimatske katastrofe , #klimatske promene


AMS Osiguranje – poslednji korak do savršenog odmora! – Aha Magazin\nAMS Osiguranje – poslednji korak do...\nEgzotična putovanja, Gde ići?, Gradski vodič, Kreativni turizam - Srbija, Putovanje koje me je promenilo\nAMS Osiguranje – poslednji korak do savršenog odmora!\nUkoliko ste već isplanirali letovanje, morate biti svesni činjenice da je rizik od iznenadnih bolesti ili nezgoda dok ste na putu veliki, a lečenje u inostranstvu preskupo. Odabirom kvalitetnog Putnog zdravstvenog osiguranja zaštitićete se od neželjenih finansijskih gubitaka i sebi i svojim najmilijima obezbediti bezbrižan odmor kakav zaslužujete.\nAMS Osiguranje i ove sezone omogućilo je svojim osiguranicima 20 odsto popusta na premiju Putnog zdravstvenog osiguranja, pa će vas tako individualna polisa za 10 dana boravka na teritoriji Evrope koštati svega 1.200 dinara, dok porodična polisa za isti vremenski period iznosi svega 2.640 dinara. Dovoljno je samo da prijavite osigurani slučaj pozivom na broj telefona koji dobijete uz polisu i troškove hitne medicinske intervencije, lekova i medicinskih pomagala, ambulantnog lečenja, kao i mnogih drugih zdravstvenih usluga, ukoliko je ugovoreno, umesto vas platiće AMS Osiguranje.\nKako biste na put krenuli potpuno bezbrižni, ne zaboravite da pre polaska po veoma pristupačnim cenama osigurate svoj stan ili kuću od brojnih rizika poput požara, izliva vode iz instalacija, razbojništva, vremenskih neprilika ili provalnih krađa, ukoliko je ugovoreno, u skladu sa uslovima osiguranja. Odaberite da pored građevinskog objekta osigurate i stvari u vašem domu i mi ćemo vam omogućiti dodatnih 10 odsto popusta na celokupan iznos premije osiguranja domaćinstva.\nAMS Osiguranje je poslednji korak do savršenog odmora! Potražite nas u Ruzveltovoj 16 u Beogradu ili na nekom od preko 250 prodajnih mesta širom Srbije. Za više informacija posetite sajt www.ams.co.rs ili pozovite broj telefona 0800-009-009.\nAMS Osiguranje vam želi ugodan put!\nAUDICIJA za baletske igrače\nSvetska premijera mjuzikla “Bah jezdi na kamili”\nZavirite u kuhinju kulinarskog olimpijca\nKviz, revija venčanja i obećanja: Rekla bih DA samo preko Radija S!


eKapija | Šta će se desiti sa hiljadama nekretnina u Grčkoj koje su u vlasništvu Srba?\nIzvor: B92 | Utorak, 03.11.2020.| 09:51\nŠta će se desiti sa hiljadama nekretnina u Grčkoj koje su u vlasništvu Srba?\nIlustracija (Foto: Irina Milošević)\nAmbasada Grčke u Beogradu nedavno je objavila da će građani Srbije, koji imaju nekretnine u ovoj zemlji, moći u istu i da uđu, ali pod strogim uslovima.\n- U vezi sa ulaskom vlasnika nekretnina u Grčkoj, u cilju izmirenja obaveza u vezi sa njihovim nekretninama, dozvoljavaće se ulazak do 400 osoba svakog meseca, počev od 1. novembra 2020 - navodi se u saopštenju Ambasade.\nOvo se, kako stoji u objavi, odnosi na lica sa stalnim nastanjenjem u Republici Srbiji i to ukoliko podnesu elektronski (preko mejla Konzularnog odeljenja Ambasade Grčke u Beogradu) zahtev za izdavanje specijalne dozvole za ulazak.\n- Napominjemo takođe da se ulazak u Grčku obavlja avionom, preko Međunarodnog aerodroma u Atini Elefterios Venizelos, ili drumskim saobraćajem preko graničnog prelaza Promahonas - naglašavaju iz Ambasade.\nKoliko Srba ima nekretnine u Grčkoj?\nPrema rečima Ane Pavlice Majorov, vlasnice Roman Real Estate agencije za promet grčkih nekretnina, broj ljudi iz Srbije koji imaju nekretnine u Grčkoj meri se hiljadama.\n- Po nekim nezvaničnim podacima pominje se broj od oko 6.000 vlasnika nekretnina u Grčkoj, odnosno poreskih obveznika. Lično mislim da je u pitanju mnogo više - kaže sagovornica B92.\nOna podseća da se najava o otvaranju granice odnosi isključivo na vlasnike nekretnine i to samo na vlasnike, a ne i na članove porodice.\n- Uslovi koji se sada postavljaju su više nego smešni i izazvaju još veći bes među vlasnicima nekretnina. Mnogi komentarišu kako im je data mogućnost dolaska samo kako bi država popunila budžet. Ipak, dan nakon što je objavljeno u medijima da će Srbima biti omogućen ulaz, dobila sam oko 20 molbi za E9 obrazac, koji je jedan od neophodnih dokumenata pri apliciranju Ambasadi Grčke za dobijanje dozvole dolaska. Meni već sada deluje da će u toku narednih dana biti dostavljeno jako mnogo aplikacija Ambasadi - predviđa.\nSa druge strane, Nikola Nedeljković iz Grekodoma, agencije za nekretnine u Grčkoj i na Kipru, sumnja da će doći do masovnih odlazaka u Grčku.\n- Da, dobili smo i mi nekoliko mejlova u vezi sa E9 obrascem, ali ne verujem da će se sada zabeležiti veliki broj ljudi koji će otići tamo. Oni koji i budu išli, pretpostavljam da će otputovati samo da pogledaju svoje stanove, provere da li je sve u redu, plate dažbine i to je to. Prema dosadašnjem iskustvu, prognozira se da će najveći broj njih otići put Grčke s početkom proleća, kada kreće toplije vreme i polako se otvara sezona - objašnjava Nedeljković za B92.net.\nKakva je budućnost nekretnina?\nNa pitanje šta možemo očekivati da će se sada desiti sa nekretninama, Pavlica Majorov kaže da nije nemoguće da će se određen broj njih završiti u prodaji.\n- Ima vlasnika koji su se još pre nekoliko meseci odlučili na prodaju upravo jer ne mogu da borave u svom stanu. Nema ih mnogo, ali na nekim društvenim grupama ima govora da će prodavati i revoltirani kupci nagoveštavaju prodaju Albancima i Turcima, jer se osećaju poniženi ovakvim odnosom Grčke. Verujem da će biti još više ponuda u narednim mesecima. Pandemska kriza koja je oslabila ekonomiju na globalnom nivou, gubitak poslova, rezultiraće većom ponudom kako srpskih tako i grčkih prodavaca generalno - najavljuje ona.\nUprkos aktuelnoj pandemiji, cene nekretnina u Grčkoj nisu se drastično menjale proteklih meseci.\n- Cene nekretnina su u blagom padu, otprilike 5% u odnosu na prethodnih par meseci. Ponuda nekretnina poslednje dve godine "presušila" je na grčkom tržištu, sada se povećava i to verovatno uzrokuje blagi pad cena - smatra vlasnica agencije.\nNedeljković, pak, ističe da bi jedna kategorija mogla biti naročito ugrožena.\n- Ako se ni sledeće godine turizam ne bude uobičajeno odvijao, cene manjih, porodičnih hotela mogle bi da budu na najvećem udaru - upozorava.\nDirektor u Grekodomu tvrdi da njihovi klijenti nisu imali problema, budući da njihova agencija nudi uslugu plaćanje poreza i drugih računa za nekretnine u Grčkoj, te da je više poteškoća bilo kod onih koji su stanove kupovali direktno od investitora ili putem agencija koje ne omogućavaju plaćanje ovih troškova preko njih.\n- Osim toga, i dalje ima interesovanja za nekretnine. Problem je što zatvaranje granica onemogućava ljudima da uživo pogledaju prostor - dodaje.\n- U vreme pandemije, bez obzira na zatvorene granice, bilo je kupoprodaje. Uz odgovarajuća ovlašćenja sve je moguće realizovati. Naravno, nije bilo odobrenja od strane grčke vlade da kupci dođu u Grčku i potpišu kupoprodajni ugovor, ali sve se može izvesti uz dobru organizaciju. Ostaje samo žalosna činjenica da neko kupi nekretninu, a ne dođe čak ni ključeve da preuzme. O boravku u istoj da i ne govorimo - poručuje Ana Pavlica Majorov.\nGovori se da najviše prodatih nekretnina ima na distanci do 50 kilometara od Soluna ka Halkidikiju, od Peree do Potidee.\n- To je logično, jer su na pomenutoj relaciji cene bile najniže - navodi Ana Pavlica Majorov.\nSlično tvrdi i Nikola Nedeljković:\n- Ljudima sa eks-ju prostora privlačan je sever Grčke, Olimpska regija. Možda najviše interesovanja ima za Solun, ali traženi su i Halkidiki, Asprovalta, Tasos, Krf.\nAmbasada Grčke Beograd\nAna Pavlica Majorov\naerodrom Elefterios Venizelo\ngranični prelaz Promahonas\nspecijalna dozvola za ulazak u Grčku\npromet grčkih nekretnina


Napad na crkvu Uspenja Presvete Bogorodice još jedan dokaz da Kosovu nije mjesto u Unesku | Banjaluka.net\n– Pitamo Prištinu, ali, pre svega, i međunarodnu zajednicu, pogotovo one države koje podržavaju učlanjenje Kosova u Unesko – koliko još srpskih svetinja treba da bude oskrnavljeno, spaljeno i uništeno, pa da se shvati da oni koji su razorili stotine srpskih hramova ne mogu danas voditi brigu o našim crkvama i manastirima”, saopšteno je iz Kancelarije.\nIz Kancelarije su pozvali nadležne organe u prištinskoj administraciji i međunarodnoj zajednici da javno osude jučerašnji napad na crkvu u Orahovcu, kao i da četiri albanska mladića koja su bacili kamenice hitno budu privedena pravdi.\nIstovremeno je poručeno da će Vlada Srbije i dalje ulagati maksimalne napore da se srpskom narodu na Kosovu osigura bezbjednost, a srpskom kulturnom nasljeđu zaštita i sva potrebna briga.\nNapad na Crkvu Uspenja Presvete Bogorodice dogodio se juče, na dan kada Srpska pravoslavna crkva praznuje veliki praznik posvećen Majci Božijoj.\nNa taj praznik prošle godine kamenovan je parohijski dom te crkve u kojem živi lokalni paroh sa porodicom.


Rusija — veliki napredak u razvoju radarskog sistema - 28.08.2016, Sputnik Srbija\nRusija je napravila veliki napredak u razvoju svog raketnog sistema ranog upozoravanja, kaže vojni stručnjak Mihail Hodarjonok. 28.08.2016, Sputnik Srbija\n22:46 28.08.2016 (Osveženo: 09:46 29.08.2016)\n© Sputnik / Kirill Kallinikov / Uđi u foto-galerijuCombat duty officers at the command center of the Don-2-N radar\nModernizacija ruskog raketnog sistema upozorenja je u punom zamahu, ističe stručnjak navodeći kao primer testove koji su urađeni na unapređenom protivbalističkom raketnom sistemu „Nudol A-235“ i raspoređivanje radio-elektronskih komponenti, prenosi „Gazeta“.\nPrema njegovim rečima, Ministarstvo odbrane Rusije planira da zameni sve radarske stanice preostale iz sovjetskog doba novim radarskim stanicama za rano upozoravanje tipa „Voronjež“ kako bi se pratilo moguće lansiranje raketa.\nOn je podsetio na reči zamenika premijera Dmitrija Rogozina koji je nedavno izjavio da je Rusija napravila „veoma značajan napredak“ po pitanju raketne odbrane zemlje.\nTaj stručnjak navodi da se sa raspadom SSSR-a 1991. godine raspao i tada izgrađen sistem za rano upozoravanje, jer su mnogi od objekata iz starog sistema bili na teritorijama novih nezavisnih država.\nKako kaže Hodarjonok, treba napomenuti i da sovjetski raketni sistem ranog upozoravanja nije bio savršen, s obzirom da nije uspeo da pokrije severoistočne delove zemlje, dodajući da je prekretnica napravljena 2000. godine kada je Rusija počela da razvija sofisticirane radarske sisteme tipa „Voronjež“.\n© Foto : webmail.vko.ruRadarski sistem „Voronjež M“\nPostoje tri vrste radarskog sistema „Voronjež“: „Voronjež M“, „Voronjež DM“ i „Voronjež VP“ sa ekstremno visokom frekvencijom. Radar pokriva površinu od 4.500 do 6.000 kilometara, sposoban je da detektuje objekte na visini do 4.000 kilometara, ali i da prati do 500 objekta istovremeno.\nRazmeštanjem radarskih stanica tipa „Voronjež“ Rusija će, prema Hodarjonokovim rečima, moći da zaštiti severozapadne, jugozapadne, jugoistočne i južne delove zemlje od potencijalnih raketnih pretnji.\nDrugim rečima, Rusija razvija nove kvalitetne raketne sisteme ranog upozoravanja sa značajno boljim karakteristikama i mogućnostima, ističe ruski stručnjak.\n© Sputnik / Igor Zarembo / Uđi u foto-galerijuRadarski sistemi „Voronjež M“ raspoređeni u Kalinjingradskoj oblasti\nOsvrćući se na sistem A-235, stručnjak kaže da je to napredni protivbalistički raketni sistem dizajniran da detektuje neprijateljske rakete čije su mete ruska prestonica i okolna područja.\nRazvojem novog raketnog sistema ranog upozorenja Rusija će, prema njegovim rečima, moći da se vrati na poziciju koju je, u velikoj meri, izgubila 1990. godine.\n„Moskva će biti u stanju da kontroliše svemir iz svih pravaca, ali i da vodi rat uz pomoć satelita na susednoj teritoriji“, zaključuje on.


Ko je najplaćeniji sportista na Olimpijadi u Tokiju? - Sportske novosti\nNaslovna Timeout Ko je najplaćeniji sportista na Olimpijadi u Tokiju?\nZvezda američke košarkaške reprezentacije Kevin Durant najplaćeniji je učesnik Olimpijskih igara u Tokiju, piše magazin Forbes.\nPrihod 32-godišnje glavne zvezde iz NBA lige za proteklu 2020. godinu procenjuje se na 75 miliona dolara. Treći put u karijeri učestvovaće na Olimpijskim igrama, nakon osvajanja olimpijskog zlata 2012. i 2016. godine.\nDrugo mesto na lestvici najskupljih zvezda Olimpijskih igara je za predstavnicu domaćina Naomi Osaku. Ispostavilo se da je njen prihod za 2020. godinu iznosio 60 miliona dolara. Treće mesto na rang listi ima još jedan američki košarkaš- Damian Lillard, čiji novac iznosi 40,5 miliona dolara.\nSlede ih srpski teniser Novak Đoković sa 34,5 miliona, britanski golfer Rory McIlroy sa 32 miliona, američki košarkaš Devin Booker i japanski teniser Kei Nishikori sa po 30,5 miliona.\nOlimpijske igre u Tokiju, zakazane za 2020. godinu, počinju 23. ovog meseca i završavaju se 8. avgusta.\nPrethodni tekstZa Mitrovića nude 20 miliona evra?\nSledeći tekstFener već našao zamenu za Kokoškova?


Конституисано Градско веће Пожаревца\nKonstituisano Gradsko veće Požarevca\nNajavljen dinamičan tempo\nNakon sednice Skupštine grada Požarevca, održana je i konstitutivna sednica Gradskog veća na kojoj je najavljen veoma dinamičan tempo rada ovog organa izvršne vlasti i to uglavnom u popodnevnim časovima posle radnog vremena. Ovom režimu rada će se pribeći pošto je utvrđeno da grad Požarevac umnogome zaostaje za drugim gradovima i da postoji dosta nagomilanih problema od kojih neki postoje već decenijama. Gradonačelnik, zamenik gradonačelnika, članovi Gradskog veća, načelnici odeljenja i ostali funkcioneri moraju raditi efikasno tokom radnog vremena. Koliko će ovakva situacija trajati zavisi od brzine kojom budu rešavani problemi.\nSa prve sednice novog Gradskog veća\nNaknade članovima Gradskog veća za sednice i prekovremeni rad su ukinute, a gradonačelnik Bane Spasović je pozvao načelnike odeljenja da se odreknu svojih naknada. Jedino će službenici imati pravo za naknde za prekovremeni rad.\n-Ovo Gradsko veće mora da ima energiju da izvuče grad iz problema i birao sam tim po energiji, stručnosti, znanju i volji da ih rešavaju i gledao sam da to budu veoma operativni ljudi koji vole svoj grad iznad svega, podvukao je gradonačelnik.\nNa sednici su podeljeni resori članovima veća: Saša Pavlović zamenik gradonačelnika dobio je resor javnih preduzeća, a Vesna Pejić će se idalje baviti prosvetom, obrazovanjem i zdravstvom. Dragan Kostić zadužen je za komunalnu infrastrukturu i saobraćaj, Ivan Jović za društvene delatnosti i socijalna pitanja, a Srđan Radovanović za Gradsku opštinu Kostolac i mesne zajednice. Aleksandru Stojanoviću pripao je resor poljoprivrede, Ani Miljanić sport, omladina i turizam, a Dejanu Krstiću nevladine organizacije, kultura i informisanje. Dragan Radovanović vodiće resor privrede i finansija, Marko Milojević preduzetništvo, a mr Vladimir Petrović urbanizam i zaštitu životne sredine.\nGradonačelnik uvodi novine u rad Gradske uprave, a posebno Gradskog veća. Članovi Gradskog veća radiće sa odeljenima uprave srodnim njihovom zaduženju. Oni će biti inicijatori i predlagači akata a na svakom aktu biće ime resornog člana veća za određenu oblast. Članovi Gradskog veća imaće zarade u rangu načelnika odeljenja, shodno novim odgovornostima koje dobijaju.\n-Od svih članova Gradskog veća tražiću punu odgovornost bez obzira na stranačku pripadnost. Nadam se da će veće raditi složno i jedinstveno. U skladu sa utvrđenim stanjem predstoji nam veoma ozbiljan rad i za nas neće postojati radno vreme. To nije floskula, tako će se raditi. Izbegavaću zakazivanje sednica gradskog veća vikendom osim ako nešto je veoma hitno. Na predstojećoj sednici Skupštine grada biće rebalans budžeta. Rebalans je trebalo usvojiti pre tri meseca ali to nije učinjeno usled mnogobrojnih objektivnih ali i subjektivnih razloga za nečinjenje, podvukao je gradonačelnik Spasović.\nRebalans je neophodan zbog deblokade budžetskih korisnika javnih preduzeća i ustanova. Nakon ovog pristupiće se izradi još jednog – do sredine juna. Upravljaćemo kapitalnim investicijama. Trenuto su u opticaju 102 kapitalne investicije a pojedine se prepisuju iz godine u godinu.\n-Tražićemo od direktora javnih preduzeća da odgovaraju za izvršenje porograma i to neće ostati samo na papiru. Vrlo brzo, ukoliko ne budu sprovedene javne nabavke za investicije, tražiću obrazloženje zašto se provlače godinama i ne realizuju, bio je kategoričan Spasović.


Stefanović (SSP): Pregovora u Briselu nema, odgovorni i Vučić i Kurti | Novinska agencija Beta\n12:10 - VestiSAD za godinu dana privele više od 1,7 miliona migranata na granici sa Meksikom\n11:40 - VestiU Hrvatskoj 3.585 novoobolelih, umrlo 25 osoba\n11:35 - VestiDivac (Komunalna milicija): Vikend za prilagodjavanje ugostiteljskih objekata na kovid propusnice\n11:30 - EkonomijaMisija MMF-a: Ekonomski napredak Srbije, važne strukturne reforme tek treba da se sprovedu\nPOLITIKA | 16.06.2021 19:10 > 16.06 19:23\nZamenik predsednika Stranke slobode i pravde (SSP) Borko Stefanović ocenio je danas da pregovora Srbije i Kosova u Briselu "nije bilo", a kao odgovorne označio i predsednika Srbije Aleksandra Vučića i premijera Kosova Aljbina Kurtija.\n"Vučić se na fingiranim sastancima na jedvite jade sastaje sa Kurtijem i onda je vest da su seli zajedno", rekao je Stefanović u emisiji "Pravi ugao" na Radio-televiziji Vojvodine (RTV).\nStefanović, koji je za vreme vlasti Demokratska stranke bio šef pregovaračkog tima za razgovore sa Kosovom, odgovornost za "fingiranje" prepisuje i Vučiću i Kurtiju.\n"Dakle Vučiću i njegovoj vlasti zbog nekompetentnosti, zbog irelevantnog, sad već jasno, Vašingtonskog sporazuma, zbog toga što su Srbiju potpuno izbacili iz Kosova i Metohije, uveli carine, dali im elektroprivredu, pozivni broj, zakone, zastavu, grb, sudije, tužioce, sve stavili pod kosovski sistem", istakao je Stefanović.\nPrema njegovim rečima, Kurti sa druge strane postavlja "neverovatne i potpuno neprihvatljive" uslove.\n"Kurti kaže 'Možemo pričati samo o stvarima koje se ne tiču unutrašnjeg pitanja Kosova i mora da rezultira medjusobnim priznanjem'. To niko normalan ne bi prihvatio", ocenio je Stefanović.\nNa pitanje kako bi on, da je sedeo na Vučićevom mestu, reagovao na četiri predloga koja je Kurti izneo na sastanku, Stefanović kaže da oni (SSP) ne bi izmestili pitanje statusa Kosova iz Ujedinjenih nacija u Brisel.\n"U Briselu da pričate o statusu to može samo radikalski amaterizam i neznanje. O statusu bez Ujedinjenih nacija nemamo šta da razgovaramo. Aljbin Kurti mnogo toga neće. I sada, ovih dana ja očekujem da će imati dosta frekventne posete američkog ambasadora koji će mu objasniti šta on zapravo hoće", rekao je Stefanović.\nKako je rekao, za Srbiju je trenutno važno da dobije potvrdu da ne mora da prizna nezavisnost Kosova.\n"Mi moramo da dobijemo potvrdu Republici Srbiji da ne mora da prizna nezavisnost Kosova. To je jako važno", istakao je Stefanović.\nO napadu u Kruševcu: Na sudu nisu postavljena ključna pitanja\nZamenik predsednika Stranke slobode i pravde (SSP) Borko Stefanović ocenio je, nakon današnje presude osobama koje su ga 2018. godine napale u Kruševcu, da ključna pitanja na sudu nisu postavljena.\n"Mi živimo u zemlji u kojoj te ljude, tu trojicu niko nije pitao 'Ko vas je poslao? Ko vas je organizovao? Gde su vam mobilni telefoni? Šta ste radili u Vaspitno-popravnom domu u Kruševcu sa SNS upravnikom na dan napada?'. Mi živimo u zemlji gde su ta trojica sve vreme na slobodi i smeju nam se na sudjenjima", rekao je Stefanović u emisiji "Pravi ugao" na Radio-televiziji Vojvodine (RTV).\nJednom od napadača, Milošu Šaponjiću, danas je umanjena prvobitna kazna za tri meseca, a Stefanović kaže da je upravo Šaponjić napao i njega i policajca Dejana Palibrka.\n"Šaponjić je čovek koji me je udario i koji me je šutirao dok sam u krvi ležao u nesvesti i pokušao da me ubije, kao i svi ostali. On ja napao policajca, a sud je danas rekao da mu smanjuje kaznu za tri meseca jer nije znao da je to policajac, jer je bio u civilu. A čovek vikao 'Stoj policija'. I plus ga je taj policajac bar četiri puta hapsio, a ovaj ga nije kao prepoznao", izjavio je Stefanović.\nViši sud u Kruševcu smanjio je danas za tri meseca jedinstvenu kaznu zatvora jednom od napadača na Stefanovića, dok je drugoj dvojici potvrdio prvobitnu presudu na tri i po godina zatvora za krivično delo nasilničko ponašanje na sportskoj priredbi ili javnom skupu.\nMarko Živković i Danijel Gmijović, osudjeni su, kao i u prethodnom postupku, na po tri i po godine zatvora, dok je Miloš Šaponjić dobio jedinstvenu kaznu od tri godine i devet meseci zatvora za dva krivična dela, što je za tri meseca manje u odnosu na prethodnu presudu.\nPostupak se vodi zbog dogadjaja s kraja 2018. godine kada su u Kruševcu povredjeni lider tadašnje Levice Srbije Borko Stefanović, njegov stranački kolega Boban Jovanović i policajac Dejan Palibrk.\nAmbasadorka Švedske: Posvećeni smo članstvu Srbije u EU, potreban ...\nCLS: Produžen rok za spalionicu u Vinči a privatnom partneru još ...\nDačić: Postignut načelni sporazum o izbornim uslovima, ...


Događaj u Podgorici -"PREDUZEĆA KOJA PODRŽAVAJU PORODICU U ZEMLJAMA JIE" od 14-16 jula | Ekonomist\nPeti međunarodni konkurs za izbor malog ili srednjeg preduzeća u Jugoistočnoj Evropi koje podržava porodicu – održaće se od 14. do 16. jula 2017 u Podgoricu.\nInicijativa „Preduzeće koje podržava porodicu” plod je napora Balkanskog saveza žena u zanatima (asocijacije preduzetničkih i zanatlijskih udruženja žena iz Albanije, Bugarske, Kosova*, Makedonije, Moldavije, Rumunije, Srbije (Niša I Novog Sada), Hrvatske (Varaždina) i Crne Gore), koji je 2013. godine organizovao i održao prvi međunarodni konkurs za izbor najboljeg malog ili srednjeg preduzeća u Jugoistočnoj Evropi koje podržava porodicu.\nKonkurs se organizuje u okviru projekta „Zapadni Balkan”, uz koordinaciju Balkanskog biroa za potpomaganje srednjeg staleža, a finansira ga Federalno ministarstvo za ekonomsku saradnju i razvoj Nemačke.\nHarmonično usklađivanje profesije i porodice, rada i privatnog života, kao i mere koje bi poslodavci mogli da ponude u okviru njihovog socijalnog angažmana i odgovornosti, poprimaju sve veći društveni značaj u dinamičnoj stvarnosti 21. veka.\nRazličite naučno-istraživačke studije ukazuju da porodično orijentisana politika upravljanja personalom, ne samo što ne donosi finansijske gubitke malim i srednjim preduzećima, nego baš obrnuto – pozitivno utiče na razvoj i klimu u firmi. Takođe utiče na finansijske rezultate, što se može objasniti većom motivacijom i samoidentifikacijom, poistovećivanjem zaposlenih sa preduzećem u kome rade.\nObzirom na činjenicu da se u zemljama Jugoistočne Evrope ovoj temi – bez obzira što je naročito važna – još uvek ne poklanja dužna pažnja, Balkanski savez žena u zanatima pre 5 godina pokrenuo je inicijativu da se svake godine održava Konkurs za izbor malog ili srednjeg preduzeća u JIE koje podržava porodicu. U sklopu toga sprovodi se i šira kampanja senzibilizacije politike, ekonomije i javnosti u tim zemljama po tim pitanjima.\nZa više informacija možete posjetiti sajt ili ih kontaktirati na njihovoj FB stranici.\nOznake Crna Gora Jugoistočna Evropa Mala preduzeća preduzetnice srednja preduzeća


Kada počinje raspodela 222 miliona eura? ⋆ Balkan PlusBalkan Plus\n16.01.2021 u 14:54\nAktuelna vlada Kosova sledeće nedelje započinje sprovođenje prve mere programa ekonomskog oporavka, koju je u petak predstavio aktuelni premijer Avdulah Hoti, prenosi Reporteri.\n“Radi se o 6,5 miliona evra namenjenih privatnicima (advokati, krojači, obućari…) kojih, kako se procenjuje, ima oko 21.000, a koji nisu bili uključeni u prethodni paket”, rekla je vršilac dužnosti ministra finansija Hikmete Bajrami.\nNakon toga biće podeljeni dodaci na zarade zaposlenima u zdravstvu i kosovskoj policiji. Građani stariji od 65 godina koji mesečno primaju manje od 100 evra će ovog meseca dobiti penzije uvećane za 30 evra. Čak će i socijalna davanja za ovaj mesec biti udvostručena.\nSprovođenje ostalih mera zavisi od kriterijuma koje će odrediti nadležna ministarstva.\nBajrami je rekla da je prema odluci Ustavnog suda ova vlada na funkciji do formiranja nove, tako da, prema njenim rečima, ima sva zakonska ovlašćenja za sprovođenje ovogodišnjeg budžeta.\n“Mere koje smo objavili u petak predstavljaju plan, jer je i budžet projekcija, pa se sredstva koja dolaze u budžet troše kako pristižu”, rekla je Bajrami.\nPravni stručnjak u Demokratskom institutu Kosova Fljorent Spahija kaže da se ova odluka može sprovesti onako kako je planirano Zakonom o kosovskom budžetu koji su odobrili poslanici Skupštine Kosova i koji je stupio na snagu.\n“Ovo verovatno ne treba doživljavati kao kampanju, ako zakon dozvoljava i ako zahteva takvu akciju, sve je u redu”, rekao je Spahija.\nAktuelna kosovska vlada saopštila je u petak da je za sprovođenje programa ekonomskog oporavka za 2021. godinu odobreno 16 mera u iznosu od 222,4 miliona evra koji će biti distribuirani različitim sektorima. Te mere uključuju pomoć privatnom sektoru i zdravstvu kao i za socijalna davanja.\nNajveći iznos od 50 miliona evra dodeljuje se zdravstvenom sektoru, 40 miliona evra za kupovinu vakcine protiv kovida-19 i 10 miliona evra za kupovinu ostalih medicinskih sredstava za upravljanje pandemijom.\nViše od 45 miliona evra opredeljeno je za pokrivanje troškova naknade Kosovskog fonda za kreditne garancije, 12 miliona evra za poljoprivredni sektor i 11 miliona evra dodataka na zarade za sektor koji nosi glavni teret u upravljanju pandemijom.\nZa subvencionisanje sektora pogođenih vladinim odlukama o zabrani aktivnosti (ugostiteljstvo, organizacija venčanja, sportski događaji, rehabilitacioni centri i slično) opredeljena su tri miliona evra.\nOvom odlukom penzioneri čija su primanja manja od 100 evra mesečno dobiće povećanje od 30 evra, koje će važiti naredna tri meseca. Međutim, vrednost socijalnih davanja su udvostručena.\nPremijer Hoti je rekao da nadležna ministarstva imaju obavezu da brzo pripreme potrebna uputstva i kriterijume za raspodelu ovih sredstava.\n“Ministarstvo finansija preuzelo je sve neophodne korake da što pre aktivira ta sredstva za ekonomiju i za pomoć građanima Kosova”, rekao je Hoti na konferenciji za novinare.\nPredsednik Privredne komore Kosova Berat Rukići kaže da je iznos dodeljen preduzećima izuzetno mali i nedovoljan za potrebe preduzeća koja su pretrpela gubitke usled pandemije. Kaže da će od vlade tražiti da izmeni neke mere.\n“Naša očekivanja su bila da će oko 200 miliona evra biti uloženo u privatni sektor, s obzirom na to da u privatnom sektoru postoji mogućnost za otvaranje novih radnih mesta. Ali u okviru tog iznosa vidimo da postoje sredstva za kupovinu vakcina i socijalna davanja. I jedno i drugo je neophodno, ali to je trebalo da bude predviđeno posebnom stavkom u budžetu”, ocenjuje Rukići.\nNa osnovu odluke aktuelne vlade, jedna od mera je izdvajanje 6,5 miliona evra za nastavak subvencija za aktivne poslove i samozaposlene. Očekivanja poslovne zajednice, kaže Rukići, bila su da će ta suma biti deset puta veća.\nKaže da je sektor koji je najviše pogođen vladinim odlukama za prevenciju koronavirusa bio sektor ugostiteljstva, a za pomoć toj privrednoj grani izdvojena su tri miliona evra, što je nedovoljno.


DZ Istočno Sarajevo: Vakcinacija protiv virusa korona i dalje traje, građani nezainteresovani - FILTER\nDZ Istočno Sarajevo: Vakcinacija protiv virusa korona i dalje traje, građani nezainteresovani\n-U našoj zdravstvenoj ustanovi ukupno je dato 16.968 vakcina prve i druge doze protiv virusa korona, dok su treću dozu primila 1.343 lica – precizirao je Vasiljević.\n-Svi zainteresovani za vakcinaciju mogu doći bez prethodne najave petkom od 13 do 18 časova u Dom zdravlja, na punkt u novim prostorijama Hitne pomoći – objasnio je Vasiljević i dodao da su zainteresovanima za vakcinaciju dostupne vakcine “sinofarm” i “fajzer”.\nOn je rekao da, zbog aktuelne situacije, iz Rusije ne stižu nove količine vakcine “sputnjik”, a da su doze vakcina “moderna” koje su bile na raspolaganju ovoj zdravstvenoj ustanovi utrošene.\n-Epidemiološka situacija je povoljna, ali virus korona će još neko vrijeme cirkulisati, zbog čega je potrebno da se vakcinišu građani koji to do sada nisu učinili, a oni koji su primili prve dvije doze da prime i treću – rekao je Vasiljević.\n-Preporuka je da se proces vakcinacije nastavi – rekao je Vasiljević i zaključio da će, slično kao i za virus gripa, kada prođe pandemija rizične grupe morati da se vakcinišu protiv virusa korona.\nPrethodna Policija u „audiju“ pronašla 450 kilograma duvana\nSledeća Benzinske pumpe u Srpskoj kažnjene sa milion maraka


Stoltenberg: Ruske akcije "izazov" za bezbednost\nGeneralni sekretar NATO-a Jens Stoltenberg i grčki premijer Antonis Samaras na konferenciji za novinare u Atini\nGeneralni sekretar NATO-a Jens Stoltenberg rekao je da se vojna alijansa suočava sa velikim brojem izazova iz “mnogo pravaca”.\nStoltenberg je, nakon susreta sa grčkim premijerom Antonisom Samarasom u Atini, naveo da ruske akcije u Ukrajini i pripadnici Islamske države, koji se sa Bliskog istoku vraćaju u Evropu, prete bezbednosti NATO-a.\n“Ruske akcije u Ukrajini predstavljaju kršenje međunarodnog prava i veliki su izazov za evroatlantsku bezbednost”, naglasio je generalni sekretar. Grčki premijer je rekao da je puna obnova vojnog partnerstva sa Rusijom trenutno nemoguća, ali da se mora nastaviti dijalog sa Moskvom.\nStoltenberg je prethodno naglasio da NATO povećava svoju spremnost i pojačava nadzor vazdušnog prostora zbog porasta broj ruskih vojnih letova u evropskom prostoru.\nStoltenberg je poručio da je alijansa snažna i da je i dalje na oprezu zbog povećanog broja ruskih preleta nad Baltičkim, Severnim i Crnim morem, duž istočnih granica NATO-a. Severnoatlantski savez je juče saopštio da je tokom protekla dva dana presretnuto i praćeno više od 20 ruskih letelica.


UniCredit Banka se danas, potpisivanjem Ugovora sa Ministarstvom životne sredine i prostornog planiranja, uključila u program subvencionisanog projektnog finansiranja.\nKao jedan od lidera u ovoj oblasti, UniCredit Banka je do sada učestvovala u izgradnji od preko 300.000 m2 objekata raznih namena, a u ovom trenutku kreditira stanogradnju po modelu projektnog finansiranja sa više od 50 miliona evra. Učešćem u ovom programu, Banka će pružiti podršku građevinskoj industriji i istovremeno uticati na povećanje ponude stanova. Jedan od ciljeva ovog programa je i taj da građanima omogući da po znatno povoljnijim cenama od tržišnih sebi obezbede stambeni prostor. U skladu sa tim, Banka će po veoma konkurentnim uslovima omogućiti klijentima kupovinu stanova na kredit u objektima čiju izgradnju finansira.\nInvestitorima kojima je neophodna finansijska podrška za izgradnju objekta, UniCredit Banka nudi model subvencionisanog projektnog finansiranja koji im obezbeđuje kredite po znatno nižim kamatnim stopama od tržišnih. Banka će finansirati projekte izgradnje stambenih objekata u zavisnosti od specifičnosti i izvodljivosti projekta. Kamatna stopa koju će investitori plaćati iznosi oko 2% na godišnjem nivou, dok je period otplate do 3 godine. Otplatu ovog kredita investitor vrši iz prihoda od prodaje nekretnina, a nakon njene izgradnje.\n#banka #gradnja #gradnja srbije #krediti #loans #srbija #subvencija drzave #UniCredit Banka


„Novi dokaz riješenosti lokalne uprave da sve svoje kapacitete stavi u službu građana“\n3809 pregleda\t2 komentar(a)\nVuković-donacija, Foto: SO Nikšić\nPredsjednik Skupštine opštine Nikšić, Nemanja Vuković, potpisao je sa kompanijom "Laganoo" ugovor o donaciji 70 web-sajtova - online prodavnica, u vrijednosti od 77 hiljada eura, koje će Opština, putem javnog poziva, dodijeliti građanima i privrednicima.\n„Time će se stvoriti mogućnost da predstave svoj proizvod ili usluge, i adekvatno iskoriste sve prednosti elektronske trgovine. Kompanija 'Laganoo' će besplatno kreirati online prodavnice, a korišćenje i održavanje biće potpuno besplatno prvih godinu dana. Biće organizovana kompletna obuka, tokom koje će zainteresovanima biti prezentovano kako i u koje svrhe najefikasnije mogu koristiti platformu“, stoji u saopštenju Službe za skupštinske poslove.\nVuković je zahvalio na donaciji i istakao njen značaj u cilju snaženja ukupnog privrednog ambijenta, kao i da je to „novi dokaz riješenosti lokalne uprave da sve svoje kapacitete stavi u službu građana“.\nNemanja Vukovićkompanija "Laganoo"ugovor o donaciji


Komesar UN: Trampov govor vraća svet unazad, to je scenario iz 20. veka\nM. K. 27. januara 2018. 08:19\nVisoki komesar UN za ljudska prava Zeid Raad Al Husein izrazio je zabrinutost zbog poziva američkog predsednika Donalda Trampa u Davosu svim zemljama da slede svoje interese upozorivši da će to vratiti svet u okolnosti kakve su vladale pred Prvi svetski rat.\n„To je scenario 20. veka“, rekao je Husein. „On (Tramp) je pozvao sve zemlje da slede sopstvene interese, bez obzira na to što ako se to uradi, ako svaka zemlja usko sledi svoju agendu, ona će se sudariti sa agendama drugih i vratićemo svet u 1913. godinu“, upozorio je Husein u Davosu.\nTramp je juče u svom govoru na Svetskom ekonomskom forumu nastojao da privuče strane investicije govoreći da su SAD „otvorene za biznis“, istovremeno obećavajući da će preduzeti mere protiv, kako je rekao, nepravednih trgovinskih sporazuma.\nPonovivši svoj slogan „Amerika na prvom mestu“, Tramp je rekao da očekuje od svih svetskih lidera da stave interese svojih zemalja na prvo mesto.\nPrema Huseinovim rečima, takva politika će dovesti do toga da se u nekom trenutku sve raspadne i do velike patnje ljudi, prenosi Rojters.\n„Etnički, šovinistički nacionalizam, osećaj nadmoći u zajednicama predodređenim za to na osnovu boje kože ili etniciteta, a da su drugi ljudi na neki način manje vredni ili da su neke zemlje nekako moralno superiornije od ostalih – to je ono što nas uvlači u nevolju“, zaključio je komesar UN.


Susret sa direktoricom Turističke organizacije Vojvodine, dr Natašom Pavlović: Razgovori o budućoj saradnji, osnaživanju i unapređenju turizma u Vojvodini – Покрајински секретаријат за привреду и туризам\nNovi Sad, 8. decembar 2020. – U prostorijama Info centra Turističke organizacije Vojvodine na Bulevaru Mihajla Pupina 18 u Novom Sadu, danas je održan prvi u nizu susreta pokrajinskog sekretara za privredu i turizam, dr Nenada Ivaniševića, i direktorice Turističke organizacije Vojvodine, dr Nataše Pavlović. Cilj susreta bili su pojedinačni i zajednički planovi i projekti, te razgovori o predstojećim aktivnostima u narednoj godini, kao i iznalaženje načina za pomoć i podršku sektoru turizma, koji je jedna od najugroženijih privrednih grana u aktuelnoj globalnoj krizi izazvanoj širenjem virusa Covid-19.\nSekretar Ivanišević je organizovanjem današnjeg susreta istakao neophodnost zajedničkog delovanja na svim poljima u okviru postojećih resora, na zajedništvo, saradnju u prevazilaženju kriza, kako bi iz nje izašli spremni.\n,,Današnja poseta ima za cilj da zajedno kreiramo mere i konkurse koje će Sekretarijat raspisati početkom sledeće godine. U predlogu budžeta koji bi trebalo da se usvoji u pokrajinskoj Skupštini, opredelili smo oko 200 miliona dinara za podsticaje u okviru programa turizma. Sama činjenica da je budžet Sekretarijata povećan za čak 66 odsto, što pokazuje da Pokrajinska vlada prepoznaje potrebu da se u narednoj godini pomogne privreda, ali i turizam na najbolji mogući način“, rekao je sekretar, dodavši da Sekretarijat planira da udruži sredstva sa Razvojnim fondom i Garancijskim fondom AP Vojvodine, te time kreirati čitav niz mera za održanje i unapređenje privrede.\nIvanišević se nadovezao da bi Sekretarijat zajedno sa Turističkom organizacijom Vojvodine promovisao sve to što Vojvodina nudi, posebno ono što je i karakteristika ovih prostora, a to su odmori sa dušom. Isto tako, trebalo bi uvek slušati reč struke iz turističkih organizacija kako Vojvodine, tako i lokalnih samouprava, jer oni su ti koji u ovom polju mogu mnogo da pruže.\nDirektorica Turističke organizacije Vojvodine, dr Nataša Pavlović, je rekla da su turističke delatnosti zabeležile pozitivne rezultate i statistiku u letnjim mesecima tekuće godine.\n,,Ova godina je za sve teška, ali bi svakako trebalo da budemo zadovoljni sa postignutim kada se uporedimo sa vodećim svetskim destinacijama. Trebalo bi nastaviti sa radom, pogotovo kada je reč o digitalnim sadržajima, sa kojima je započela Turistička organizacija Vojvodine, a uz pomoć Pokrajinskog sekretarijata za privredu i turizam. Ono što je značajno uticalo da dolazak domaćih turista jesu subvencije putem sistema vaučera, koje je sprovelo resorno ministarstvo, ali i kampanja TOV-a Odmor na vojvođanski način, što je u mnogome doprinelo da turizam u Vojvodini zabeleži pozitivne rezultate, posebno u avgustu i septembru mesecu“, istakla je direktorica TOV-a.\nUčesnici današnjeg susreta su razgovarali i o mogućnostima unapređenja postojeće mreže lokalnih turističkih organizacija, ali i o osnivanju turističkih organizacija u onim jedinicama lokalne samouprave gde do njihovog osnivanja do danas nije došlo. Pružanjem finansijske, ali i logističke podrške, kao i podrške u smislu koordinacije, posredovanja i marketinga, Sekretarijat i TOV će u narednom periodu kreirati adkvatne mere podrške lokalu, što će zajedno činiti znatno osnaženu mrežu turističkih poslenika na teritoriji AP Vojvodine.\nInformativni centar TOV-a, koji je bio mesto današnjeg susreta, otvoren je u januaru 2019. godine i prvi je savremeni turistički informativni centar na 118 kvadratnih metara, u kom je predstavljena ponuda svih 45 jedinica lokalne samouprave na teritoriji AP Vojvodine, a za koji su sredstva usmerili Pokrajinska vlada i Ministarstvo trgovine, turizma, telekomunikacija. Na dan otvaranja, dr Nataša Pavlović, istakla je da je nakon petnaest godina postojanja TOV-a obezbeđeno mesto koje će biti polazište gostiju, ali i sabirna tačka vrednih vojvođanskih domaćina, lokalnih turističkih organizacija i privrednih subjekata.\nInfo centar TOV-a ima pored turističkih, i veliki značaj u prezentaciji kulturnih i privrednih dešavanja.


VIDEO: Evo kako se prave LEGO lutke - Muški magazin - trendovi, fitness, lifestyle, saveti, devojke...\nOd 4-99 godina, stoji na kutijama Lego kockica, što nam govori da su ove kocke pravljene za svakog. Kao klinci obožavali smo da pravimo kule, gradove i da se igramo za ovim kockicama, a kao odrasli imamo malo veće aspiracije i konstruišemo kompleksne projekte.\nLego kompanija se tokom godina pretvorila u veliku industriju koja ima mnogobrojne i masivne fabrike koje svakog dana proizvedu na hiljade i hiljade ovih kockica. Mi vam ovoga puta pokazujemo kako se u Lego fabrikama kreiraju lutke koje se dugi niz godina ni malo nisu promenile.\nU ovim fabrikama se za samo sat vremena prozivede 23.000 glava, 8000 tela i na hiljade ruku i nogu. Lutkice prolaze kroz različite procese sklapanja, koje obavljaju programirani roboti, a u zavisnoti od vrste Lego paketa, lutke se farbaju i selektuju kako bi odgovarale različitim kompletima.\nPogledajte video klip i zavirite u fantastičan proces kreiranja ovih lutki, a kada sledeći put budete sklapali vaš omiljeni projekat, setite da i vaš Lego set potiče iz ovih futurističnih fabrika.


Vesti online / Vesti / Svet / Švajcarska ostaje bez snežnog pokrivača?\nUsled globalnog zagrevanja, Švajcarska je izgubila petinu snega\nNaučnici su analizirali satelitske snimke poslednjih 22 godine koji pokrivaju celu švajcarsku teritoriju.\nUsled globalnog zagrevanja, Švajcarska je u tom periodu izgubila petinu snega, piše "Dejli mejl".\nTopljenje je obuhvatilo neke od najpoznatijih švajcarskih skijališta, uključujući delove švajcarskih Alpa i planine Jura.\nNaučnici sa Univerziteta u Ženevi rekli su da je sneg nestao na površini većoj od 5.000 kilometara kvadratnih.\nU periodu od 1995. do 2005. godine, na 36 odsto teritorije Švajcarske palo je malo ili nimalo snega, sa nula do 20 odsto šansi za snežne padavine.\nMeđutim, prošle godine taj procenat došao je do 44 odsto, što naučnici pripisuju globalnom zagrevanju.\n- Uslovi u kojima ima malo snega polako prevladavaju na planini Jura i na Alpima, a što je fenomen posebno očigledan u dolini reke Rone - rekao je jedan od autora studije Gregori Đulijani.\nZona "večitog snega", gde mogućnost snežnih padavina varira između 80 i 100 procenata, pokrivala je više od jedne četvrtine Švajcarske od 1995. do 2005. godine.\nDeset godina kasnije, taj procenat je pao za 15 odsto, što je gubitak od više od 2.000 kilometara kvadratnih.\nSVET Snimljena bela smrt: Lavina u Alpima ubila 4 ljudi\nSVET Sneg paralisao delove Evrope, lavina se sručila na hotel (FOTO, VIDEO)\nSVET Pričaju o klimi, a helikopterima idu u Alpe


Ljubodrag Simonović | SPORTSKA KUPUSARA\nNaslovna Posts Tagged "Ljubodrag Simonović"\nDogodilo se na današnji dan – 2. aprila\n1974. godine – Posle niza pokušaja, konačno je jedan jugoslovenski košarkaški klub osvojio neko međunarodno kup-takmičenje. Beogradska Crvena zvezda je u italijanskim Udinama, pred 3.500 gledalaca, u finalnom meču Kupa pobednika kupova pobedila čehoslovačku Zbrojovku iz Brna sa 86:75 (45:36).\nSkandal u Minhenu\nMinhenska Olimpijada 1972. godine ostaće u neprijatnom sećanju ljubitelja sporta, pre svega zbog terorističkog napada na izraelske sportiste u olimpijskom selu, ali i zbog skandala koji su pratili košarkaški turnir.\n”Petarda” Zvezde na Banjici za novu titulu! 58m\nSuperliga se vratila i Zvezda je osvojila 31. titulu šampiona! 1h\nDinamo uvjerljiv protiv Intera, strijelac i slavljenik Ademi 2h\nFederer ispred Ronalda, Messija i Neymara 2h\nSpartak bolji od Inđije, remi Vojvodine i Čukaričkog 3h\nZvezda obeležila 29 godina od istorijske titule u Bariju 3h\nFudbalska sezona u Švedskoj počinje 14. juna 3h\nFerrari otvara vozačku akademiju u Sydneyju 4h\nKyle Hines napustio CSKA 4h\nHajns napustio CSKA i prešao u Olimpiju iz Milana 5h